"چارەسەرێکی جادوویی" بۆ کەمکردنەوەی گیانلەدەستدان بە کۆڕۆنا ئاشکرا دەبێت\n13/11/2020 2526 جار خوێندراوه‌ته‌وه\nلێکۆڵینەوەیەکی نوێی ئیسرائیلی ئاشکرای دەکات کە لەبارەی کەمکردنەوەی گیان لەدەستدان بە ڤایرۆسی کۆڕۆنابەئەنجامێکی سەرنجراکێش گەیشتووە، بەشێوەیەک بۆی دەرکەوتووە هۆکارێک هەیە ئەگەری گیانلەدەستدان بە ڤایرۆسی کۆڕۆنا بەڕێژەی لەسەدا ٩٣ کەمدەکاتەوە.\nلێکۆڵینەوەکە کە زاناکانی زانکۆی حەیفای ئیسرائیل کردوویانە دەڵێت ئەو کەسانەی لەگەڵ هاوتەمەنەکانی خۆیان دێن و دەچن و هاوڕێیەتی دەکەن، بەڕێژەیەکی زۆر کەمتر بەهۆی تووشبوونیان بە ڤایرۆسی کۆڕۆنا گیان لەدەست دەدەن.\nئامادەکارانی لێکۆڵینەوەکە تێبینیان کردووە کاتێک کەسانی بەتەمەن ئەوانەی تەمەنیان لەسەروو ٥٥ ساڵییەوەیە خۆیان لە تێکەڵابوون بە گەنجان بەدووردەگرن،بەدەر لەوانەی لەگەڵیاندا دەژین، ڕێژەی پێشبینیکراوی مردنیان بەهۆی ڤایرۆسی کۆڕۆنابەڕێژەی لەسەدا ٥٤ بۆ ٦٢ دادەبەزێت.\nتەنانەت لێکۆڵینەوەکە گەیشتۆتە ئەو ئەنجامەی ئەگەر بێت و کەسانی بەساڵاچوو مامەڵە لەگەڵ چینە تەمەنەکەی خۆیان بکەن و هاوڕێی نوێ پەیدا نەکەن، ئەوە تێکڕای گیان لەدەستدانیان بەڕێژەی لەسەدا ٩٣ کەمدەبێتەوە.\nتیمی توێژینەوەکە دەڵێت بیرۆکەکە بەسادەیی خۆی لەوەدا دەبینێتەوە کە کەسەکان تەنیا مامەڵە لەگەڵ چینە تەمەنەکەی خۆیاندا بکەن.\nتیمی سەرپەرشتیاری لێکۆڵینەوەکە دەڵێت :"لە ئێستادا ڕووبەڕووی واقیعێکی نوێ و سەخت بووینەوە کە پێویستە ڕێگایەک بدۆزینەوە بۆ مامەڵەکردن لەگەڵیدا، ئەویش ئەوەیە لەم جیهانە نوێیەدا کارلێککردنی کۆمەڵایەتی سنووردارکراوە و شوێنی کارکردن داخراوە و خەڵک پێش ئەوەی ڕوو لە فرۆشگای میوەفرۆشی بکات دووجار بیر دەکەنەوە.\nتیمەکە دەڵێن لەبەر ئەوەی پەیوەندی کۆمەڵایەتییەکان بۆ کەسانی بەتەمەن گرنگ و بەرچاوە، بۆیە ئێمە مەرجی دروستکردنی پەیوەندی لەگەڵ چینە تەمەنەکەی خۆیانمان زیاد کردووە، بەشێوەیەک لەو دۆخەدا ڕێگە بەبەتەمەنەکان دەدرێت لە ژینگەی بچووکی وەک هۆڵەکانی سینەما و چێشتخانەکان چاویان بەیەکتر بکەوێت کە لەئێستادا بەهۆی ڕێکارەکانی قەدەغەی هاتووچۆ داخراون .\nهەروەک دەڵێن " تا چارەسەرێک یان ڤاکسینێک دەدۆزرێتەوە ، ئەم ڕێوشوێنانەی جیاکردنەوەی تەمەنەکان لەیەکتری یارمەتیدەر دەبێت لەکەمکردنەوەی ژمارەی گیانلەدەستدان " .\nتوێژەرەوان ڕوونیشیان کردۆتەوە کە ئەم چارەسەرە دەکرێت بەدیلێک بێت بۆ ئەو ڕێوشوێنانەی کە لە لایەن دەوڵەتانەوە سەپێنراون و زیانی ئابووری گەورەشیان لێکەوتۆتەوە.\nلەوبارەیەوە شانی ستیرن ئامادەکاری لێکۆڵینەوەکە دەڵێت " بەگشتیی ئەو مۆدێل و ئەو سیناریۆیانە گرنگی جیاکردنەوەی کەسانی بەتەمەن دەردەخات.\nهەروەک دەڵێت " هەندێک جۆری پەیوەندی ڕێگەی پێدەدرێت، وەک سەردانکردنی سینەما و بازارکردن، بەڵام ئەوەی روونە جۆرەکانی تری پەیوەندیکردن هەر بە قەدەغەکراوی دەمێنێتەوە".


ئێران له سه‌ر نه‌وتهه‌ڵگره‌که به توندی هۆشداریی گه‌یاندووه‌ته ئه‌مریکییه‌کان - جام کوردی\nئێران له سه‌ر نه‌وتهه‌ڵگره‌که به توندی هۆشداریی گه‌یاندووه‌ته ئه‌مریکییه‌کان\n19 ئاب 2019\nوته‌بێژی وه‌زاره‌تی ده‌ره‌وه‌ی کۆماری ئیسلامی ئێران ڕایگه‌یاند که له ڕێگای چه‌ند که‌ناڵێکه‌وه هۆشداری توندی خۆمان گه‌یاندووه‌ته ئه‌مریکییه‌کان که ئه‌گه‌ر ده‌ست به سه‌ر که‌شتییه نه‌وتهه‌ڵگه‌ره‌که‌ی ئێراندا بگرن ڕووبه‌ڕووی وه‌ڵام و کاردانه‌وه‌ی توندی تاران ده‌بنه‌وه.\nبه پێی ڕاپۆرتی جام کوردی، سه‌ید عه‌باس موسه‌وی وته‌بێژی وه‌زاره‌تی ده‌ره‌وه‌ی ئێران وتی: بڕیاره‌که‌ی حکومه‌تی هه‌رێمی جه‌به‌ل تاریق و هێزی ده‌ریایی به‌ریتانیا بۆ ڕاگرتنی که‌شتییه نه‌وتهه‌ڵگره ئێرانییه‌که هه‌ر له سه‌ره‌تاوه نایاسایی بووه و به ڕاشکاوانه ئه‌وه‌مان ڕاگه‌یاند که چه‌ته‌گه‌ری ده‌ریاییه و یاسای نێوده‌وڵه‌تی موڵه‌تی ئه‌م کاره نادات. ئێران درێژه‌ی به هه‌نگاوه یاسایی و دیپلۆماسییه‌کانی خۆی دا که ئه‌نجامیشی هه‌بووه و ئێستا که‌شتییه‌که له جه‌به‌ل تاریقه‌وه که‌وتووه‌ته ڕێ.\nناوبراو وتی: داواکارییه‌که‌ی ئه‌مریکا بۆ به‌رده‌وامی ڕاگرتنی ئه‌و که‌شتییه هه‌نگاوێکی نایاساییه، ئه‌وه‌ی که جه‌به‌ل تاریق و برازیل داوای ئه‌مریکایان ڕه‌تکردووه‌ته‌وه، پیشان ده‌دات که وڵاتانی جیهان له دژی پێشێلکارییه‌کانی ئه‌مریکا هاتوونه‌ته ده‌نگ. هیوادارین وڵاتانی جیهان له دژی گه‌مارۆ تاکلایانه‌کانی ئه‌مریکاش بێنه ده‌نگ له به‌ر ئه‌وه‌ی که ئه‌و گه‌مارۆیانه هیچ بنه‌مایه‌کی نییه.\nموسه‌وی سه‌باره‌ت به ئه‌گه‌ری ڕاگرتنی ئه‌و که‌شتییه له لایه‌ن ئه‌مریکاوه وتی: ئه‌گه‌ر ئه‌مه ڕوو بدا به چه‌شنێک هه‌ڕه‌شه له دژی ئازادی ده‌ریایی داده‌نرێت. ئێران له ڕێگای چه‌ند که‌ناڵێکی فه‌رمیی وه‌ک باڵیۆزخانه‌ی سویسرا هۆشداریی به به‌رپرسانی ئه‌مریکا داوه که واز له‌م سیاسه‌ته بێنن له به‌ر ئه‌وه‌ی که ڕووبه‌ڕووی وه‌ڵامی توندی تاران ده‌بنه‌وه.\nعه‌باس موسه‌وی به‌ریتانیا\nئێران به جیدی باڵیۆزی به‌ریتانیای له هه‌ڵسووکه‌وتی نایاسایی ئاگادار کردووه‌ته‌وه\nداهاتووی ڕێکه‌وتنی ناوه‌کی په‌یوه‌ندی به سێ وڵاتی ئه‌ورووپییه‌وه هه‌یه نه‌ک ئێران\nباڵیۆزی به‌ریتانیا ئێرانی به جێهێشت


مارسیاڵ خاڵی جیاوازی نێوان سۆڵشایه‌ر و مۆرینهۆ ئاشكرا ده‌كات\nئانتۆنی مارسیال یاریزانی مان یونایتد له نێوان سۆڵشایه‌ر و خۆزێ مۆرینهۆ\nیانه‌ی مانچێسته‌ر یونایتد سۆڵشایه‌ر خۆزێ مۆرینهۆ یانه‌ی پاریس سانجێرمان چامپیۆنزلیگ\nئانتۆنی مارسیال یاریزانی یانه‌ی مانچێسته‌ر یونایتد له وه‌ڵامێكی رۆژنامه‌نووساندا جیاوازی نێوان سۆڵشایه‌ر و خۆزێ مۆرینهۆ ده‌كات، ده‌شڵێت: به‌ختێكی باشمان هه‌یه بۆ یاری داهاتوو به‌شێك له ئه‌ستێره دیاره‌كانی سانجێرمان یاری ناكه‌ن.\nئێواره‌ی ئه‌مڕۆ دووشه‌ممه، 11 شووباتی 2019، ئانتۆنی مارسیال یاریزانی فره‌نسی یانه‌ی مانچێسته‌ر یونایتد له باره‌ی یارییه‌كه‌ی سبه‌ی له چامپیۆنزلیگ به‌رامبه‌ر پاریس سانجێرمان به‌شداریی له پرێس كۆنفرانسێك كرد.\nله وه‌ڵامێكی رۆژنامه‌نووساندا مارسیال گوتی: هه‌میشه مۆرینهۆ داوای له ئێمه ده‌كرد به‌رگری توند بكه‌ین، به‌ڵام به‌پێچه‌وانه‌وه سۆڵشایه‌ر به‌رده‌وام داوامان لێ ده‌كات فشار له‌سه‌ر گۆڵی تیپی به‌رامبه‌ر دروست بكه‌ین و زیاتر بیری لای هێڵی پێشه‌وه‌یه نه‌ك به‌رگری.\nمارسیال گوتیشی: سۆڵشایه‌ر له ڕووی شێوازی گونجاندن له‌گه‌ڵ یاریزانه‌كان زۆر نایابه و هه‌موو پلانه‌كانی به پێكه‌نین و خۆشی جێبه‌جێ ده‌كات و هه‌مووان دڵخۆشن له‌گه‌ڵ ئه‌و راهێنه‌ره.\nمارسیال له به‌شێكی قسه‌كانیدا له باره‌ی یارییه‌كه‌ی سبه‌ی به‌رامبه‌ر پاریس سانجێرمان، جه‌ختی له‌وه كرده‌وه كه به‌شێوه‌یه‌كی باش بۆ یارییه‌كه ئاماده‌ین، گوتیشی: به‌ختمان هه‌یه به‌شێك له ئه‌ستێره دیاره‌كانی سانجێرمان به‌شداریی له یارییه‌كه ناكه‌ن، ئه‌مه‌ش ده‌رفه‌تی سه‌ركه‌وتنی ئێمه ئاسانتر ده‌كات.


گۆران نوری سوپرایزەکەی ئاشکراکرد\n7601 جار خوێندراوەتەوە\nهونەرمەندی گۆرانیبێژ گۆران نوری ئاشکرایکرد، دوای جەژن نوێترین ڤیدیۆکلیپی بڵاودەکاتەوە کە کارێکی غەربییە و جیاوازە و لەو بڕوایەدایە ببێت بە باشترین کلیپ کە تا ئێستا کرابێت.\nلە لێدوانێکی تایبەتیدا بۆ دیجیتاڵ میدیای ئێن ئاڕ تی گۆران نوری وتی، "ئەم کلیپە یەکێکە لە تراکەکانی ئەلبومە تازەکەم بە ناوی (بۆم بۆم)، کارێکە بە ستایلی غەربیانە کراوە، بۆئەوەی وەك چۆن گەنجەکانی ئێمە گوێ لە گۆرانیی بیانی دەگرن، خەڵکانی دەرەوەش بتوانن گوێ لە گۆرانیی ئێمە بگرن."\nلەبارەی کلیپی گۆرانییەکەوە وتی، "ماوەیەك پێش ئێستا داوەت کرام بۆ یەکێك لە ئیڤێنتە (مەراسیمە) گەورەکانی ئەوروپا، کە لە ئیسپانیا کراوە و یەکەم هونەرمەندی رۆژهەڵاتی ناوەڕاستم کە بانگکرابێتم بۆ ئەو فێستیڤاڵە، کە ساڵانە دەکرێت، ئەمەم باسنەکردبوو لە هیچ بەرنامەیەکی تەلەفزیۆنیدا تا ئەو کاتەی توانیم ئامادەبم لەو کارە گەورەیەدا."\nوتیشی، "لەوێدا گۆرانیم وت و بە هەزاران کەس ئامادەبوون لەو ئیڤێنتەدا و گوێیان لە گۆرانییەکەی من گرت، ئەمە بۆ من زۆر خۆشبوو کە ئەو ژمارە زۆرە لە خەڵکی ئەوروپی گوێ لە من دەگرن، کە بە کوردی گۆرانیم دەوت و لەگەڵ ئەو گۆرانییەدا سەمایان دەکرد، هەر بۆیە بەشێك لەو دیمەنەم کردووەتە ڤیدیۆکەوە و لەوێدا ئەوە دەبینن."\nئاماژەی بەوەش کرد، جگە لەوە بەشێکی دیکەی کلیپەکە لە ئیسپانیا و بەشێکیشی لە مەکسیك کراوە، ئەڕێنجی گۆرانییەکە ئاریۆس نوسیوویەتی و تێکستی گۆرانییەکە حەمە سەعید ئیبراهیمە، کلیپەکە لەلایەن رۆژ پڕۆدەکشنەوە کراوە و پێشەوا نەبەرد کارەکانی کلیپەکەی بۆ کردووم.\nئەوەشی ئاشکراکرد، دوای جەژن بڵاویدەکاتەوە و لەوبارەیەوە دەڵێت، "لەو بڕوایەدام باشترین کلیپ بێت کە تا ئێستا کرابێت، چونکە ئەو ئیڤێنتە (مەراسیمە) گەورەیە کە من لەوێ بووم بەشێکدەبێت لە کلیپەکە."


لە کۆی ١١١ پەرلەمانتار تەنها 20 پەرلەمانتار لە تەواوى دانیشتنەکانی پەرلەمان ئامادەبوون – Standard Kurd\nلە کۆی ١١١ پەرلەمانتار تەنها 20 پەرلەمانتار لە تەواوى دانیشتنەکانی پەرلەمان ئامادەبوون\nلەلایەن ستاندار Posted on كانونی یه‌كه‌م 24, 2019 644 جار بینراوە 0 سەرنج\nهێمن هەورامى جێگرى سەرۆکى پەرلەمان لە کۆبوونەوەى ئەمڕۆى پەرلەماندا ئاشکرایکرد،تەنها 20 ئەندامى پەرلەمان لەتەواوى دانیشتنەکانى پەرلەمان بەشداربوون، لەناو ئەوانیشدا تەنها چوار پەرلەمانتار لە تەواوى دانیشتنەکانى پەرلەمان و دانیشتنى لیژنەکان بەشداربوون.\nهەروەها ووتیشی،ئەندامى پەرلەمان هەیە لەکۆى 26 دانیشتن، لە 10 دانیشتن بەشدار نەبووە، کە بەپێی پەیڕەو ئەگەر پەرلەمانتار لەسێ دانیشتنى یەک لەدواى یەک و پێنج دانیشتنى پچڕ پچڕ ئامادەنەبێت رێکارى یاسایی بەرانبەر دەگیرێتەبەر.\nجێگری سەرۆکی پەرلەمان هۆشداری دەداتە پەرلەمانتاران و ڕایدەگەیەنێت،دەستەى سەرۆکایەتى پەرلەمان لە وەرزى نوێوە ڕێوشوێنى یاسایی دەگرێتەبەر بەرانبەر ئامادەنەبوونى پەرلەمانتاران لە دانیشتنەکان\nبڵاوکراوەی پێشوودواین زانیاری لەسەر ئەنجامى بەشێک لە بازنەکانى هەڵبژاردنى سەرکردایەتى یەکێتى\nبڵاوکراوەی نوێترزانیاری گرینگ لەبارەی دانیشتنی ئێستای پەرلەمانی عێراق، کەتایبەت بەیاسای هەڵبژاردن


ترەمپ، پشوودرێژی ستراتیژی کۆتایی پێدێنێ\nYou are at:Home»تەوەر»هەواڵ»تایبه‌ت»ترەمپ، پشوودرێژی ستراتیژی کۆتایی پێدێنێ\nBy nuche.net on\t 2017/11/20 تایبه‌ت, شیکاری\nسەردانەکەی ڤلادمیر پوتینی سەرۆکی روسیا بۆ تاران، لە سەرەتای مانگی ئۆکتۆبەری رابردوو، لە کاتێکدا بوو کە ئەم وڵاتە کۆمەڵێک سەرکەوتنی سەربازی یەک لە دوای یەکی لە سوریا بۆ خۆی تۆمار دەکرد.\nنزیک بوونەوە لە کۆتایی شەڕی سوریا، مەیدانی بۆ هاوکێشە سیاسییەکان، چۆڵ کرد، ئەوەی کە لە دوای شەڕ، دەسەڵات چۆناوچۆن دابەش دەبێت و چۆنێتی و رێژەی بەشداری لایەنەکان لە پرۆسەی ئاوەدانکردەوەی ئەم وڵاتە، بە چ شێوەیەکە.\nپوتین بەر لەوەی راستەوخۆ بچێتە ناو شەڕی سوریا، سەردانی تارانی کرد، ئەوە بوو کە هاوپەیمانی ئەم دوو وڵاتەی لێکەوتەوە. گریمانە دەکرێت سەردانەکەی دواییشی بۆ ئێران، وەرزێکی نوێ لە هاوکارییەکانی هەردوو وڵاتی بەدواوە بێت، بە تایبەت لە پەیوەندی لە گەڵ ئاوەدانکردەوەی سوریا و هاوئاهەنگی بۆ قۆناغی ئینتقالی سیاسی لەم وڵاتە، بەڵام لێرەدا پرسیارێک بێ وەڵام ماوەتەوە، ئایا ئەمریکا لە رێڕەوی ستراتیژی خۆی لە ئیدارەدانی رۆژهەڵاتی ناوەراست دوور کەوتۆتەوە؟\nئەوەی ئەم پرسیارە زیاتر بەرجەستە دەکاتەوە، ئەوەیە کە ئەگەر چی ستراتیژی ئەمریکا بۆ رۆژهەڵاتی ناوەڕاست، لە قۆناغە جیاجیاکاندا جیاوازی بە خۆوە بینیوە، بەڵام ئەوەی وەک خۆی ماوەتەوە، بەرژەوەندییە باڵاکانی واشنتۆنە لەم ناوچەیە.\nسەرچاوە نەوتییەکانی رۆژهەڵاتی ناوەڕاست، سەرەکیترین و ستراتیژیترین بەرژەوەندیەکانی ئەمریکا، لە رۆژهەڵاتی ناوەراست پێکدێنێ، بە پلەی دوووەم ئەمن و ئاسایشی ئیسرائیل، تیرۆریزم، کۆنتڕۆڵی چەکی کۆمەڵکوژ و کیمیایی لە ئەولەوییەتدان. هەر بۆیە لە روانگەی ئەمریکاوە، رۆژهەڵاتی ناوەراست لە دوارۆژدا بۆ ئاسایشی نێودەوڵەتی و ئابوری جیهانی و هەروەها بەرژەوەندیە باڵاکانی واشنتۆن، جێێ بایەخە.\nبۆچوونێک هەیە کە دەڵێت، ئەمریکا لەم ساڵانەی دوایی و بە تایبەت لە دوای گۆڕانکارییەکانی بەهاری عەرەبی، لە مامەڵەکردن لە گەڵ دۆخی ناوچەکە بە پارێزەوە هەنگاوی ناوە و بە گوێڕەی پێویست هەڵوێستی نەبووە، ئەمەش وای کردووە کە نە تەنها رێگە بۆ ئەکتەرێکی گەورە وەک روسیا، بەڵکو تێکڕای ئەکتەرە ناوچەییەکان فەراهەم بکات، کە هەلەکە بقۆزنەوە و پێگەی خۆیان لە ناوچەکە قایم بکەن. گۆڕینی سیاسەتی دەرەوە لە ئۆباماوە بۆ ترەمپ، وەک خاڵی گۆڕان بۆ هاوپەیمانانی ناوچەیی واشنتۆن هەژمار دەکرێت.\nدۆناڵد ترەمپی سەرۆکی ئەمریکا، سەرباری ئەوەی تەرکیزی خستە سەر شەڕی داعش، بەڵام نەیتوانی لە زەلکاوی سیاسەتەکانی پێشووی باراک ئۆباما، رزگاری بێت.هەر بۆیەش هاوپەیمانانی ئەمریکا چاویان بڕیبووە ترەمپ، بە تایبەتی لە مەسەلەی سوریا.\nرەنگە سەردانەکەی دۆناڵد ترەمپ، بۆ رۆژهەڵاتی ناوەراست و هەڵبژاردنی سعودیە وەک یەکەم میواندار، کۆتایی ئەم روانگەیە بێت کە ئاماژەی پێکرا. گرێ دانەوەی پەیوەندییەکان و پەیوەندی کردن بە هاوپەیمانە سەرەکییەکان و گەڕاندنەوەی متمانە بۆ ئەم وڵاتانە، کۆتایی بە سیاسەتەکانی باراک ئۆباما لە رۆژهەڵاتی ناوەڕاست هێنا.\nنیگەرانی وڵاتانی عەرەبی کەنداو و ئیسرائیل، لە سیاسەتە لاواز و لەرزۆکەکانی ئۆباما، دەستپێشخەری سەرۆک ترەمپی بەدواوە بوو. ئەوە بوو کە بە دروشـمی پشتیوانی لە دنیای عەرەبی بەرامبەر بە هەڕەشەکانی ئێران، بەرەنگاربوونەوەی رەوتە تیرۆریستیەکان، وتووێژەکانی ئاشتی فەلەستین و ئیسرائیل، مەفروزەکانی ئەم ستراتیژیە نوێێی سەرۆکی ئەمریکا، بوو بۆ رۆژهەڵات ناوەڕاست.\nیەکەم پێش فەرزی ترەمۆ، لە یەکەمین گوتاری کە لە سعودیە پێشکەشی کرد، ناوهێنانی ئێران وەک سپۆنسەری یەکەمی تیرۆریزم بوو کە ئەمن و ئاسایشی ناوچەیەکی تێکداوە. بەم پێیە رێگریکردن لە هەژمونی زیاتری ئێران لە ناوچەکە، ئەولەوییەتی یەکەمی ستراتیژی ئەمریکایە بۆ رۆژهەڵاتی ناوەڕاست.\nترەمپ بە دانانی سعودیە بەرامبەر بە ئێڕان، ریازی وەک پشتیوانی سیاسەتەکانی واشنتۆن لە ناوچەکە وەسف کرد، کە یارمەتی بە جێگیرکردنی ئاسایش و سەقامگیری ناوچەکە دەکات.\nبەم پێیە، ئەگەر ترەمپ بیهەوێ سوکانی سەقامگیری ناوچەکە بە دەستەوە بگرێت، دەبێ هاوسەنگییەک لە ناوچەکە پێکبهێنێ، ئەمەش لە ئێستادا تەنها بە لە رێگەی سعودیەوە مومکینە. گۆڕینی سعودیە لە وڵاتێکی پاشایەتی بە توندی کۆنەپارێز بۆ وڵاتێکی بە پێکهاتە مۆدێڕن و ئەمڕۆیی، دەم و چاوێکی نوێ لەم وڵاتە پیشانی جیهان وناوچەکە دەکات. چاکسازی و ریفۆرمەکانی سعودیە وا دەکات، کە لە دوارۆژدا، ریاز ببێتە باشترین هاوپەیمانی واشنتۆن لە ناوچەکە. سعودیە هاوکات لە هەوڵدایە وێڕای ئیسرائیل بەرەیەکی نوێ لە ئێران بکاتەوە تاکوو رێگە لە ئێڕان بگرن.\nئیسرائیلیش بە وەرێخستنی کەمپینێک، لە دژی حزبوڵڵای لوبنان وپشتیوانی لە سەعد حەریری، ئەو پەیامە دەگەیێنێ کە ئێران و حزبوڵڵا ، دوو مەترسی هەرە گەورە بۆ سەر ناوچەکەن.\nترەمپ بەو ئەنجامە گەیشتووە، کە ئەگەر خەمسارد بێت و لە رێڕەوی ستراتیژی خۆی لابدات، ئەوە ناوچەیەکی ستراتژکی وەک رۆژهەڵاتی ناوەڕاست رادەستی رکابەرەکانی کردووە،هەر بۆیەش هەوڵ دەدات کۆتایی بە پشوودرێژی ستراتیژی بهێنێت.


پەکەکە ل دژی باشوورێ کوردستانێ پرۆپاگاندایەک گەلەک قرێژ دكه‌ت - دارکا مازی\nپەکەکە ل دژی باشوورێ کوردستانێ پرۆپاگاندایەک گەلەک قرێژ دكه‌ت\nژ شەرێ خەندەکان یێ 2015ێ هێڤە، پەکەکە د ناڤا تێکچوونەکا ستراتیژیک دا مایە، ب خواستەکا کو رۆژا خوە رابۆرینیت، خوە دوبارە بکەت و د ناڤ رۆژھلاتا ناڤین دا جھەکێ بۆ خوە چێکەت، ڤێ جارێ دخوازیت ل دژی باشوورێ کوردستانێ شەرەکێ ئەنجام بدەت، کا ئەو دێ د ڤی شەری دا سەرکەڤیت یان ژی نە، بابەتەک دی یە، لێ پەکەکە وەک کارێ خوە یێ هه‌رده‌م ل دەمێ کو دخوازیت کارەکێ قرێژ ئەنجام بدەت ل دەستپێکێ زەمینەیا ئەنجامدانا ڤی کاری پێش وەخت دروست دکەت داکو پاشان بکاریت بەرپرساتییا دیرۆکی و ئەخلاقی یا ئەنجامدانا ڤی کاری ل سەر خوە نەهێلە، ژ بۆ ئەنجامدانا ڤی شەری ژی پەکەکە نها مژوولی بنگەھ سازییا ڤی شەری یە و دەست ب پرۆپاگاندایەک توند کرییە.\nپەکەکە 60% پرۆپاگاندایە\nھێزا سەرەکی یا پەکەکێ ل سەر بنگەھێ چوارینه‌یا «تۆلھلدان- باوەری- خوین و مرۆڤ» ئاڤابوویە، ئەوێ ژی ب پرۆپاگاندایێ ب دەست خوە ڤە دئینیت، پرۆپاگاندایا ناڤخوە و دەرڤەیی 60٪ ھەبوونا پەکەکێ د ئافرینیت، ئەڤ رێژە نە رێژەیەک مەزنکری یە، نها پەکەکێ بەرێ ھەموو چەکێن خوە یێن پرۆپاگاندایێ داینه حکوومەتا ھەرێما کوردستانێ ژ بۆ ڤێ ئارمانجێ، ژ ئەندامێن دامەزرینەرێن پەکەکێ بگرە حەتا دگەهیتە، رێڤەبه‌رێ وێ، کارمەندێن وێ حەتا ب چالاکڤانێن وێ، ھەمی ژ لایەنێن جوداڤە پێکڤە کار دکەن.\nمژارەک “جەنگا حەفتەنینێ” یە، کو ھەر رۆژ ژ ھێلا ھەمی چاپەمەنییا پەکەکێ ڤە پرۆپاگاندا بۆ دهێتە کرن، ب ڤێ یەکێ زەختێ ل سەر گەل و حکوومەتا باشوور چێدکەن، لێ بەلێ ل حەفتەنینێ چ جەنگ و مەنگ نینن، ھەموو دەڤەرێن حەفتەنینێ ھاتینە داگیر کرن، پەکەکێ حەفتەنین بەردایە، لاشێن گەنجان و باوەرییا وان وەک ئاموورێن چەکا شەری بکار دئینن د دووڤ دا د راگەهاندنێ دا، ب وێنەیێن ب دەڤ کەنی دخوازن خیتابا ھەست و وژدانا گەل بکەن، رێڤەبرێن کو ل باژارێ سلێمانیێ د ناڤا قەسران دا دژین و ل چییا د شکەفتێن حەفت تەبەق د بنێ ئەردی دا ب ئەولەھی دژین ل سەر کەدا ڤان گەنجان سیاسەتێ دکەن و دبێژن بۆچی رێڤەبه‌رییا باشوور پشتگریێ ل مە ناکەت، پەکەکە ل سەر ژیانا ڤان گەنجان داستانا شەرێ کو د هەبوونێ دا نینە دخوازیت بنڤیسیت، ڤێ رەوشا خوە ژی ل سەر حکوومەتا باشوورێ کوردستانێ دکەتە مننەت.\nپەکەکە، ب بەرەڤاژی کرنا دیرۆکا باشوور، ھەر رۆژ نڤیسینێن تایبەت و گۆتاران بەلاڤ دکەت، ھەول د دەت کو پرۆڤاکسیۆنێ “ئاژاوەیەکێ” ل سەر قەیرانا ئابووری کو ل باشوور دهێته ژیان کرن، زێدە بکەت، گەلەک نووچەیێن درەو بەلاڤ دکەت، ئەو ژ ھەر لایەکێ ڤە ئانکو ئایدۆلۆژیایه‌ك و پۆلەتیک و ئابووری ھەول د دەت کو ب درەوان ژ بۆ خوە تشتەکی چێکەت، ئەو ھەول ددەت ئۆپۆزسیۆنا کو ل ھەموو وەلاتان ھەیی ل کوردستانێ ژ بۆ خوە بکەتە بنگەھێ قۆرغکرنێ “مۆنۆپۆل کرنێ” کرنێ.\nپەکەکە فاشیزمەکا ڤەشارتی ل سەر ھەر کەسێ جودا ژ وێ هزر دکەت د مەشینیت\nپەکەکە، تشتێ کو نەشێت مۆنۆپۆل بکەت ژ گۆرەپانێ رادکەت ب سالان، پەکەکێ ل ھەر دەڤەرێ ل باکورێ کوردستانێ و ئەورۆپایێ کەسێن کو پیچەک جودا ژ وێ هزر دکر، بێدەنگ کرنە، پەکەکە ھەر کەسێ کو جودا هزر دکەت وەک سیخۆر، ھەڤکارێ دوژمن و ھەڤالبەندێ داگیرکەران ب ناڤ دکەت، پەکەکێ گرسەیا خوە وەک چیڤ ل سەر جوداھییان ب کار ئینا، یێن مخالف نەکارین دەنگێ خوە دەربێخن، پەکەکێ زەخت ل سەر تاخ و کۆلانێن ئەورۆپا و باکورێ کوردستانێ ب کار ئینا، نھا ئەو ھەول ددەت کو ل باشوور ژی ھەمان تشتی بکەت، دخوازیت کو ھەمی چاپەمەنییا باشوور و کارمەندێن وان ب رێکا میدیایا جڤاکی بێدەنگ بکەت، ب تۆرا میدیایا جڤاکی زەختێ دکەت، وان ھەموویان ب جاش و خزمەتکارێن دژمنی تاوانبار دکەت، ئەو دخوازن ره‌وشەنبیرێن باشوور ژی چاڤ ترساندی بکەت، راستیێ دەست نیشان بکەن ژی ھەمان تشتی دکەت مخابن، چاپەمەنییا باشوور نکاریت رێکێ ل ڤێ فاشیزما ڤەشارتی یا پەکەکێ بگریت و پاراستنا دەستکەفتێن خوە بکەت، ژ بەر کو ئەو د بن کارتێکرنا شەرێ تایبەتی یێ پەکەکێ دا مانە، نەشێن پرۆپاگاندایا پەکەکێ چارەسەر بکەن و رەوشا پەکەکێ یا ل باکورێ کوردستانێ ژی فێم ناکەن، ژ بۆ ڤێ یەکێ، ب ڤەکری نەوێرن هەلویستا خوە ب زەلالی نیشانی پەکەکێ بدەن، ئەڤ رەوشا چاپەمەنیێ ناھێتە قەبوول کرن.\nپێویستە خەباتکار و رەوشەنبیر ژ گەفێن ڤالا یێن پەکەکێ نەترسن\nخەلەتییەکا دی یا چاپامەنی و رەوشەنبیرێن باشوور ئەوە کو خوە وەک بێ لایەن و دیمۆکرات دبینن، د سیاسەتێ دا تشتەک وەکی بێ لایەنبوونێ نینە، دەزگەھێن مەدیایی یێن وەک کوردستان 24 و رووداو ژ ھێلا پەکەکێ ڤە ب دەھان جاران ب سیخۆر ھاتینە تاوانبارکرن، نڤیسینگەهێن وان یێن ل رۆژئاڤا ھاتنە گرتن، دەستوور نەدان کو ئەو ل رۆژئاڤا کار بکەن، وان ھەمان زەخت ل باکور ژی دیت، لێ بەلێ، دەزگەھێن راگاھاندنا باشوور ب بەردەوامی بوونە دەنگێ پەکەکێ و سازییێن مینا ھەدەپێ و ل سەر وان راپۆرت بەلاڤ کرن، بێ گۆمان، تشتێن کو د بەرژەوەندییا گەلێ کورد دا دڤێت بهێنە کرن، لێ پێویستە روویێ راست یێ پەکەکێ ژی بهێتە ئاشکرا کرن، بەرژەوەندییا گەلێ کورد د دیتنا روویێ راستین یێ پەکەکێ را دەرباس دبیت.\nنموونە، پەکەکێ شێوازێ شەرێ تایبەت هندە پێشڤەبر کو د سالا 2014 ێ دا، وان ب تنێ ئێرشێن داعشێ شکاندنە و ئەو ھێزێن دی یێن کوردستانی ھەموو ب هێزێن لاواز و رەڤی د دانە نیشاندان، ل شه‌نگال و کەرکووکێ وەکر، گەلەک کەس نھا دفکرن کو پەکەکێ د سالا 2014ێ دا کەرکووک ژ دەستێ داعشێ رزگار کرییە، پەکەکێ ل کەرکووکێ 4 شەھید دانە و پێشمەرگەیان ٢١٠ شەھید دانە، لێ پەکەکێ جەوەک وە چێکرییە کو تنێ پەکەکێ ل ڤان دەڤەران شەر کرییە و ئەو تێگەھشتن ئافراندییە.\nل مەخموور و شه‌نگالێ فەرماندارێن پایەبلندێن پێشمەرگەی شەرەکێ گەلەک باش کرییە، لێ مینا کو تنێ پەکەکێ ئەڤ دەڤەرە رزگار کرنە تێ فەھم کرن، پەکەکێ ب ڤی شەرێ دەرۆنی سەروەرییا خوە ئاڤاکر، ئەو سیاسەتا شەرێ تایبەت یا ل سەر باشوور ھاتییە مەشاندن، رەوشەنبیر و راگاھاندنا باشوور نەشییابوون کارتێکرنێ و واتەیا ڤی شەری یا تایبەتی فەهم بکەن و نەشیابوون ڤی شەرێ تایبەتی یێ پەکەکێ ب ڤالا دەربێخن، پەکەکێ ئیرۆ ژی ل سەر ڤێ سەرکەفتنا خوە پلانان ل د ژی باشوور چێدکەت.\nپێویستە ئێدی رەوشەنبیر و چاپەمەنییا باشوور ڤێ راستیێ ببینیت، جوگرافییا کوردستانێ نە ل ئەسکەندەنافیایێ یە، وەلاتێ مە د ناڤا بازنەیا ئاگری دایە، چ کەسەک نە خودانێ بێلایەن بوونێ و ب شێوازێ رۆژئاڤایی یان وەکو دیمۆکرات تەڤگەریانێ یە، ژ بۆ کو کورد دیمۆکراسیێ بپارێزن، دڤێت دەستپێکێ وەلاتێ خوە بپارێزن، و د سەری دا پێدڤییە کو میتۆدێن شەرێن تایبەتی یێن پەکەکێ بهێنە ڤالا دەرئێخستن، پێویستە کو میدیا و رەوشەنبیرێن راست یێن کوردستانێ دەرکەڤن گۆرەپانێ و پێشیێ ل ڤێ پرۆپاگاندایا خراب یا ل دژی گەلێ کورد بگرن.


كه‌ڤنترین قوتابخانا دهۆك ده‌ست ب وانه‌یێن ئونلاین كرن | Evro News\nسه‌ره‌كى Facebook كه‌ڤنترین قوتابخانا دهۆك ده‌ست ب وانه‌یێن ئونلاین كرن\nكه‌ڤنترین قوتابخانا دهۆك ده‌ست ب وانه‌یێن ئونلاین كرن\nئه‌ڤرۆ نیوز، ناجی به‌ده‌ل:\nسالار محه‌مه‌د سلێمان رێڤه‌به‌رێ قوتابخانا صه‌لاح الدین، ل سنورێ په‌روه‌ردا دهۆك رۆژئاڤا بۆ ئه‌ڤرۆ نیۆز ئاشكراكر كو پشتی ده‌رگه‌هێن قوتابخانا هاتینه گرتن ژ به‌ر ئه‌ڤێ نه‌خوشیێ وه‌ك خوپاراستن، ل دووف رێنمایێن ساخله‌میێ دڤێت ژ مال نه ده‌ركه‌ڤین، وه‌ك كارگێریا قوتابخانێ ل گه‌ل مامۆستا مه هزر ل دانانا وانان كر بۆ قوتابیان ب شێوێ ئونلاین و ب رێكا گرۆپێن ڤایبه‌ری كو هه‌ر ل ده‌سپێكا سالێ مه گرۆپ هه‌بووینه و رۆژانه مه واجب و كونتاك ل گه‌ل سه‌میانێن قوتابیان هه‌بووینه.\nرێڤه‌به‌رێ قوتابخانێ ئاماژه كره وێ چه‌ندێ ژی كو ماوه‌یه‌كه مه ده‌ست ب خواندنێ كریه ل هه‌موو قوناغان بۆ ئێكێ هه‌تا شه‌شێ و پتریا وانا دهێنه گۆتن و پتر فوكسا مه ل سه‌ر بابه‌تێن زانستی یه ل بازنێ دووێ ئانكو و بازنێ ئێكێ بابه‌تێن بیركاری و كوردی و زانست و زمانێ ئنگلیزی و هه‌تا كومه‌لایه‌تی و رۆژانه مامۆستا پشتی نیڤرۆ دێ ئه‌ركی ب ده‌نگ و ره‌نگ بۆ قوتابیان د گرۆپێ وێ پولێ دا به‌لاف كه‌ت و دێ قوتابی دروست كه‌ن و هه‌ر ئێك ڤیدیویه‌كێ بۆ گرۆپی هنێریت و هه‌تا مه تجربێن زانستێ و بیركاریێ قوتابیان ل ناف مال كرینه و هنارتینه و هنده‌ك قوتابیان نێت نینه و ماموستایێن مه ب ته‌له‌فونێ بابه‌تی دگه‌هینێ.\nرێڤه‌به‌رێ قوتابخانێ ئه‌و ژی دیاركر كو سه‌رپه‌رشتێ په‌روه‌ردێ مه هایداركرینه و ل گه‌ل ڤه‌كرنا ده‌رگه‌هێن قوتابخانا دێ ئه‌ف بابه‌تێن مه گۆتین دوباره كه‌ینه ڤه بۆ زارۆكان و دا بهێته بیرا وان ڤه و نمرێن باش ل قوتابخانێ ل سه‌ر ئه‌ڤا خواندین وه‌ربگرن.\nسالار محه‌مه‌د ئارمانجا ژ ئه‌ڤی كاری ژی گۆت: مه به‌ستا مه ئه‌وه زارۆك رۆژانه ل گه‌ل مامۆستایێن خوه بهێنه گرێدان ب په‌رتووكێ و خواندنێ ڤه، یا دووێ دایك و باب ژی نوكه ل مالن ئه‌و ژی هاریكاریا وا بكه‌ن و دیسا دا زارۆك بهێنه مژولكرن ب په‌رتوكێ ڤه و داخازا ده‌ركه‌تنێ ژ مال نه‌كه‌ن و دا گیانێ وی یێ ب سلامه‌ت بیت.\nئه‌و ژی ئاشكراكر كو پێ ناحسم قوتابخانه‌كا حوكمی ڤی كاری بكه‌ت، ره‌نگه قوتابخانێن ئه‌هلی ڤی كاری دكه‌ن به‌لێ یێن حوكمی.\nقوتابخانا سه‌لاح الدین ل سالا 1922 و هنده‌ك ژێده‌ر دبێژن به‌رێ ژی هه‌بوویه هاتیه دامه‌زراندن و ئێكه‌م قوتابخانه بوو ل دهۆك هاتیه دروستكرن و ئه‌فه 98 ساله به‌رده‌وامه ل سه‌ر خواندنێ.\n88 queries in 0.929 seconds.


’’ئەمە دوایین دەرفەتە’’\nوەزارەتى خوێندنى باڵا و توێژینەوەى زانستى ماوەى (زانکۆلاین)ى بۆ ٤٨ کاتژمێری داهاتوو درێژدەکاتەوە، ئەوەش بەهۆی ئەوەی (١٠/١٠) رۆژی دەنگدانە و هاووڵاتیان سەرقاڵی پرۆسەی دەنگدانن، دەشڵێت، ئەوە دوایین دەرفەت و کۆتا وادەیە.\nلە ڕاگەیەنراوێکدا عەباس ئەکرەم وتەبێژى وەزارەتى خوێندنى باڵا و توێژینەوەى زانستى (شەممە ٩ی تشرینی یەکەمی ٢٠٢١) ڕایگەیاند، " لەپێناو پێدانى دەرفەتى زیاتر بە دەرچوانى دوانزەى ئامادەیى بۆ ئەوانەى تا ئێستا فۆڕمى (زانکۆلاین)یان پڕنەکردووەتەوە یان تەواویان نەکردووە، هەروەها بەهۆی ئەوەشی (١٠/١٠) رۆژی دەنگدانە و هاوڵاتیان سەرقاڵی پرۆسەی دەنگدانن، وەزارەتی خوێندنی باڵا بڕیاریدا ماوەى زانکۆلاین (٤٨) کاتژمێری دیکە واتە تا سەعات (١٢)ی شەوى رۆژى دووشەمە رێکەوتى (٢٠٢١/١٠/١١) بۆ دەرچووانى قۆناغى دوانزەى ئاماەیی درێژبکرێتەوە."\nراشیگەیاندووە، " لەپێناو بەرژەوەندى گشتى و پێدانى دەرفەتى زیاتر بە دەرچووان، کە بەهەر هۆکاربێت نەیانتوانیوە فۆرمى زانکۆلاین پڕبکەنەوە، لە ئێستادا دەتوانن سوودمەندبن لەم دەرفەتەو فۆرمى زانکۆلاین تەواو بکەن."\nعەباس ئەکرەم ئاماژەی بەوەشکردووە، " ئەمە دوایین دەرفەتە و چیتر ماوەى زانکۆلاین درێژناکرێتەوە، هەر بۆیە داوا لە دەرچوانى قۆناغى دوانزەى ئامادەیی دەکەین، کە تا ئێستا فۆڕمى (زانکۆلاین) یان پڕنەکردۆتەوە، پێویستە لەماوەى ئەو ٤٨ کاتژمێرەدا پەلەبکەن و تەواوى هەوڵەکانیان بخەنە گەڕ بۆ پڕکردنەوەو تەواوکردنى فۆرمى زانکۆلاین."\n2021.10.19 - 11:57\n2021.10.24 - 20:40


دکتۆر هێرش رەسوڵ "تۆقاندن و دابەزینی بەرگریی لەش هۆکارێکی سەرەکییە بۆ تووشبون بە کۆرۆنا"\n(925) جار بینراوە\nدوابەدوای بڵاوبوونەوەی ڤایرۆسی کۆرۆنا، میدیا و سۆشیال میدیا بەتایبەتی، ڕۆڵێکی بەرچاوی گێڕا لە ئاگادارکردنەوەی جەماوەر وهۆشیاركردنەوه یان لەمەترسییەكانی کۆرۆنا وچەندین توێژینەوە و نوسراوی لەسەر بڵاوکرایەوە.\nپ. ی. د. هێرش رەسوڵ، نوسەر و ئەکادیمیست، سەبارەت بەرۆڵی میدیا لە سەردەمی کۆڕۆنادا وتی: “سۆشیاڵ میدیا، بەهۆی زۆریی ژمارەی بەکارهێنەرانی و ئاسانی دەستپێڕاگەیشتنی، رۆڵێکی گەورەی بینیوە وەک چۆن لە شەش مانگی رابردوودا، کەڤایرۆسی کۆرۆنای نوێ ڕووی کردۆتە هەرێمی کوردستان و عێراق سۆشیاڵ میدیا، بە ئامڕاز و پلاتفۆرم و تۆڕە جیاوازەکانییەوە، لە رێگای ئەو ئەکاونت و پەیج و گروپانەی کەبەکاردێن چ بە شێوەیەکی فەڕمی یان نا فەڕمی ، واتە لەلایەن (هاونیشتمانی ئاساییەوە) تاڕادەیەکی زۆر، کاری لەسەر بڵاوکردنەوەی داتاو زانیارییە جۆربەجۆرەکان و هۆشیارکردنەوەی هاوڵاتیان و مانەوە لە ماڵەوەو خۆپاراستن سەبارەت بەم ڤایرۆسە و بڵاوکردنەوەی ژمارەی توشبوان و مردوان کردوە”.\nرونیشیكردەوه ,”هەندێ لەبەکارهێنەران ئەرێنییانە ئەو ئامڕازانە بەکاردێنن، وەک هەواڵ و زانیاریی دروست و بڵاوکردنەوەی هۆشیاریی، زانیاریی پێویستی خۆپارێزیی و کەمکردنەوەی قوربانیی بەم ڤایرۆسە و بڵاوکردنەوەی رێنماییەکان بە چەند شێوازێکی جیاوازی وەک تێکست، وێنە، دەنگ، ڤیدیۆ و ئەنیمەیشن" و بەپێی ئەو توێژینەوانەی کە لە ماوەی رابردودا لەگەڵ چەند هاوکارێکمان لەسەر ئەم بابەتە لە چەند رەهەند و گۆشەیەکی جیاوازەوە کردومانن، کە یەکێکیان سەبارەت بە رێکلامی کۆمەڵایەتییە، دەرکەوتووە، کە پارچە ڤیدیۆکان، زۆرتر کاریگەرییان لە بابەتی هۆشیارکردنەوەی هاوڵاتییاندا هەیە”.\nد. هێرش کە ماستەری لە (ئاکار و یاسای راگەیاندن) و دکتۆرای لە (کۆمەڵناسیی راگەیاندن)ـدا هەیە وتیشی: “سۆشیاڵ میدیا بە شێوەیەکی نەرێنیی بەکاردێت، بۆ بڵاوکردنەوەی ترس و تۆقاندن، نەمانەوە لە ماڵەوە، رەچاونەکردنی رێنماییەکانی خۆپارێزیی، هاوکات هەندێ کەس و لایەن کە بەکارهێنەرن، یان پەیج و گروپ و چەناڵی خۆیان هەیە، بە جۆرێک لە جۆرەکان کار بۆ ساردکردنەوەی خەڵک دەکەن لە پرسی پابەندبوون بە رێنمایەکانی خۆپارێزیی، یاخود بونەتەهۆی گەورەکردنی درزی نێوان حوکمڕان و هاونیشتیمانی وەکچۆن لە جیاتی بەهێزکردنی ئاستی هۆشیاریی تاکەکان بەرەو لاوازی بردوە کە ئاستی هۆشیاریی تاک لە هەر کۆمەڵێکیشدا دابەزیی، کاریگەریی لەسەر هەموو کەرت و سێکتەرە جیاوازەکان دەبێ واتە تاکو تاکێکی هۆشیارمان نەبێت، ناتوانین ببینە خاوەنی کۆمەڵێکی تەندروست و حوکمڕانییەکی دروست".\nئەو پرۆ فیسۆرە پێشی وایە کە سۆشیاڵ میدیای کوردیی لەم تەنگژەی تەندروستیی و بڵاوبوونەوەی ڤایرۆسی کۆرۆنایەدا نەیتوانیوە بەرپرسانە مامەڵە لەگەڵ پێشهات و بارودۆخە جیاوازەکاندا بکات بۆتەهۆی ترس، تۆقاندن، دڵەڕاوکێ و دۆخی ناجێگری دەروونیی بۆ هاونیشتیمانیان، کە ئەمەش (بە پێی توێژینەوەکان و رای پزیشک و پسپۆڕان) دەبێتەهۆی دابەزینی بەرگریی لەشی تاکەکان، ئەمەش هۆکارێکی سەرەکییە بۆ تووشبون بەم ڤایرۆسە“، وتیشی “لە داتاکانی ناو توێژینەوەیەکی ترماندا سەبارەت بە (رۆڵی سۆشیاڵ میدیا لە بڵاوکردنەوەی ترس)، کە لە رێگای فۆڕمی راپرسیی ئۆنڵاینەوە ئەنجاممان دابوو ، ٥١٦ کەس وەڵامی پرسیارەکانیان دابۆوە. زۆرینەی پێیانوابووە کە سۆشیاڵ میدیا، کاریگەری هەبوو لە بڵاوکردنەوەی ترس و تۆقین لەناو ئامڕاز و تۆڕەکانیشدا بە تایبەت (فەیسبووک) داتاکان پێمان دەڵێن زانیاریی و بڵاوکراوەکان کاریگەریی نەرێنییان کردۆتەسەر وەرگر و بۆتەهۆی دروستبوونی ترس و تۆقین”.\nپ. ی. د. هێرش وتیشی: “نابێت هەواڵەکان وا دابڕێژرێن کە ببنە هۆی دروستبوونی دڵەڕاوکێ و دوودڵیی لای جەماوەر، ئامارەکانی توشبوون و مردن بە جۆرێک بڵاونەکرێتەوە کە ببێتەهۆی تۆقین و ترس بە پێچەوانەوە دەبێ ببنە هۆکارێک بۆ خۆپارێزیی زیاتر هەروەها راگەیاندن و سۆشیال میدیا فه رمییەکان، خۆیان بەدووربگرن لە بڵاوکردنەوەی ئەو بابەتانەی کە دەبنەهۆی ترساندنی وەرگر“. ئاماژەشی به وه كرد كه “تاکو ئێستا یاسایەکی تایبەتمان سەبارەت بە رێکخستنی تۆڕەکانی پەیوەندیکردنی کۆمەڵایەتیی یان سۆشیاڵ میدیا نییە، بەڵام هەندێ یاسا کە لەهەرێمی کوردستاندا بەرکارن و تاڕادەیەک ئەو بوارە رێکدەخەن، وەک (یاسای قەدەغەکردنی خراپبەکارهێنانی ئامڕازەکانی پەیوەندیکردن لە هەرێمی کوردستان_ عیراق، ژمارە ٦ـی ساڵی ۲٠٠۸)، کە لە چەند بەند و بڕگەیەک پێکهاتووە و سزای بۆ بەکارهێنەری ئامێرەکانی پەیوەندیکردن داناوە، کە خراپ بەکاریبهێنن، و هەردو مادەی (٤۳۳) و (٤۳٤)ـی یاسای سزادانی عیراقی، ژمارە ۱۱۱ـی ۱۹٦۹)ـیش تایبەتە بە ناوزڕاندن (تشهیر)


حکومەتی ھەرێم: ئێمە دەستمان بەسەر ھیچ کێڵگەی نەوتێکدا نەگرتوە\n2022-05-14 | 262 جار خوێندراوەتەوە\nلە ڕاگەیەندراوێکدا جوتیار عادل وتەبێژی حوکمەتی ھەرێمی کوردستان ڕایگەیاند، حکومەتی ھەرێمی کوردستان ھەموو ئەو ھەواڵ و دەنگۆیانە ڕەتدەکاتەوە کە گوایە حکومەتی ھەرێم بە پشتیوانی ھێزی چەکداری، دەستی بە سەر چەند کێڵگەیەکی نەوتی بای حەسەن و داودگورگەی سەر بەکۆمپانیای نەوتی باکوور لە کەرکووکدا گرتووە و داگیری کردوون.\nوتەبێژی حکومەت ڕاشیگەیاند، ئاشکرایە بە پێی دەستووری عێراق، سامانی گشتی موڵکی ھەموو خەڵکی عێراقە و تەنھا موڵکی کۆمپانیایەک نییە. کۆمپانیای نەوتی باکوور چەندین ساڵە بەبێ ھەبوونی یاسای نەوت و غاز، کار دەکات و دەستوور پێشێل دەکات. ئەگەر کۆمپانیای نەوتی باکوور، لە خەمی چارەسەکردنی کێشەکانە، با یاسای نەوت و غاز بە پێی دەستور تەشریع بکرێت.\nلە درێژەی قسەکانیدا جوتیار عادل وتی، بۆیە ئەو ھەڵمەتەی دژی ھەرێم دەستیان پێکردووە ھۆکارەکەی سیاسییە و ھیچ بنەمایەکی یاسایی نیە و ئەو تۆمەتانەی دژی ھەرێم بڵاوی دەکەنەوە، دوورن لە ڕاستییەوە و تەنیا بۆ دروستکردنی ئاژاوە و دژی مافەکانی خەڵکی کوردستانە.


بارزانی و سوپاسالاری عێراق ئۆپه‌راسیۆنی موسڵ تاوتوێ ده‌كه‌ن – كوردى پۆست\nrhewal\tبارزانی و سوپاسالاری عێراق ئۆپه‌راسیۆنی موسڵ تاوتوێ ده‌كه‌ن\t19/10/2016 kurdipostgroupLeave a comment\tKURDISTANI\nبارزانی و سوپاسالاری عێراق به تاوتوێ كردنی قوناخی یەکەمی پڕۆسەی ئازادکردنی موسڵ، ستایشی سەرکەوتنەکانی هێزی پێشمەرگە و سوپای عێراق ده‌كه‌ن.\nسوپاسالاری عێراق فەریقی یەکەم عوسمان غانم له چوارچێوه‌ی ئۆپه‌راسیۆنی ئازادكردنه‌وه‌ی موسڵ له هه‌ولێره و سه‌ردانی سه‌رۆكی هه‌رێمی كوردستان مه‌سعود بارزانی كرد.\nبارزانی و سوپاسالاری عێراق هەماهەنگیی نێوان هێزی پێشمەرگە و سوپای عێراق لە پرۆسەی ئازادکردنی موسڵ بەرز ده‌نرخێنن و پێداگرییان لەسەر بەردەوام بوونی هەماهەنگی نێوانیان بۆ ئه‌م مه‌به‌سته كرد.\nبارزانی و سوپاسالاری عێراق ئۆپه‌راسیۆنی موسڵ تاوتوێ ده‌كه‌ن\tPost navigation\nPrevious Postژماره‌یك له پاسدارانی ئێرانی لەم ولاته‌دا کوژرانNext Postژماره‌یك له پاسدارانی ئێرانی لەم ولاته‌دا کوژران وه‌ڵامدانه‌وه Cancel reply\tEnter your comment here...


بەخشێنەری باشترین پەیوەندییە\nسەقز, كوردستان, Iran\nلە 2003 خەریکی فێربوونی ئایتم،بەڵام نازانم بۆ نەمتوانی پارەی پێ پەیدا بکەم ؟\nکتێبی فێرکاری ویندۆزی 8 (زمان کوردی)\nسەرەتا سپاس بۆ خوای گەورە ، هەر وا هاورێکانی خۆشەویستم کە یارمەتی زمانوانی و پێشنیاری باشیان کارەکەمی باشتر کرد،... دەکەم.هاورێیان بۆتان کرا ئەم کتێبە بڵاو بکەنەوە تاکوو زەحمەتی ٦ مانگم بە فیرۆ نەچێت. هیوادارم بە سوود بێت ! ئەم کتێبە لە ١٠٥ پەڕە نووسراوە .\nداگرتن : بەشی زینووی کتێببەستەری داگرتن(6.5 مێگ)\nكتێب : رێنماییەكانی تۆڕی كۆمەڵایەتی گوگڵ پلاس\nئەم كتێبە سەرەتا بە قەڵەمی بەرێزMaggie Marystone لە ٢٠ پەڕە كاتی سەرەتاكانی گوگڵ + نوسراوە.ئەمن بە سوود وەرگرتن لە كتێبی ئەم بەرێزە و وشانی نوێ گوگڵ + لە ٥١ پەڕە كۆتاییم پێ هێنا.بۆ نمونە بەشی روداو یان زۆر یەك لە دوگمەكان و بەستەرەكان ...هتد لە وشانی نوێ زیادكرابوو یان گۆڕابوو. هەروا دەستخۆشی لە ئەندامانی كوردئایتیگرووپ دەكەم بۆ یارمەتیان بە تایبەت كاك سەڵاح ئەحمەد بۆ پێداچوونەوەی و كاك حامیدی بەرێز كە پرسیاری ١٢ و١٣ بە پێشنیاری ئەوان زیادم كرد.\nوێنەکانم بۆ مەنداڵانی شەنگاڵ\nمن بۆ شەنگاڵی خۆشەویست....\nوەرگێرانی پێوەکراوەی ئامار بۆ وۆردپرێس\nناوی زیادکراوە : WP Statistics وەشانی ٩.٠ شڕۆڤە: ئەم زیادکراوە خاڵی بەهێزی ئەوەیە کە هیچ فشارێک لە سەر ڕێکخەر ناهێنێت.ئامرێکی بەهێز لە تەواوی سەردانەکانت پێ دەدات و زۆر زانیاریت لۆ میوانەکان یان سەردانکەرەکان پێ دەبخشێت.دانانی ئاسان لە پەڕەی لاتەنیشتی وۆردپرێس


باشترین ئەو خۆراکانەی دەوڵەمەندن بە زینک\n2020-04-21 [01:40 AM]\nزینک یەکێکە لەو ماددە گرنگانەی کەبەشدارە لە زیندەچالاکیەکانی جەستەی مرۆڤ، بەرپرسە لە بەهێزکردنی سیستمی بەرگری جەستە، هەروەها یارمەتی ساڕێژبونی برین دەدات، لە مەترسی توشبون بە نەخۆشییەکانی پێست کەمدەکاتەوە، یەکێکە لە ماددە سەرەکیەکان کە بۆ جەستەی ئافرەتانی دوگیان پێویستە.\nرۆژانە پیاوان پێویستیان بە 11 گرام زینک هەیە، بەڵام ئافرەتان پێویستیان بە 8 گرام هەیە، ئەو خانمانەی شیری خۆیان دەدەن بە منداڵەکانیان پێویستە رۆژانە 12 گرام بەدەستبهێنن، دەتوانیت رۆژانە لە رێگەی گرینگیدان بە خۆراکی تەندروست و دەوڵەمەند بە زینک ئەو بڕە بەدەستبهێنیت کە بۆ جەستەت پێویستە، ماڵپەری healthline باشترین خۆراکەکانی خستوەتەڕو.\nسەرچاوەیەکی زۆر باشە بۆ بەدەستهێنانی زینک، لە 100 گرام گۆشت دەتوانیت %44 بەهای خۆراکی رۆژانە بەدەستبهێنیت، هەروەها بڕی پێویست لە ئاسن و ڤیتامین B بۆ جەستە دابیندەکات.\nسەرچاوەیەکی تەندروست و کەم کالۆرییە بۆ بەدەستهێنانی زینک، بەڵام پێویستە لەکاتی ئامادەکردنی دڵنیابیتەوە لەوەی بەباشی کوڵاوە، بەتایبەتی بۆ خانمانی دووگیان، چونکە بە نەکوڵاوی بەهای خۆراکی پێویستی نییە و مەترسی ژەهراویبونی هەیە.\nنۆک، فاسۆلیا و پاقلە رێژەیەکی زۆر لە زینکی تێدایە، هەروەها سەرچاوەیەکی زۆر باشە بۆ بەدەستهێنانی پرۆتین و ریشاڵ.\nوەکو تۆوی کەتان، کولەکە، گوڵەبەرۆژە و کونجی، سەرچاوەیەکی دەوڵەمەندن بە زینک، پەستانی خوێن نزم دەکەنەوە، رێژەی کۆلیسترۆڵ هاوسەنگ دەکەن.\nبادەم، گوێز، گازۆ، بندق و کاشو، رێژەی زینک لە جەستەدا بەرزدەکەنەوە، هەروەها چەندین ڤیتامین و ماددەی خۆراکی گرنگ دەستەبەر دەکەن.\nبەگشتی بەرهەمە سپیاییەکان دەوڵەمەندن بە زینک، بەتایبەتی شیر و پەنیر، بەسودن بۆ تەندروستی ددان و ئێسک.\nبە هێلکە دەتوانیت زۆرێک لەو ماددە خۆراکیانە بەدەستبهێنیت کە لە جەستەدا کەمن، وەکو زینک، پرۆتین، ڤیتامین D، کالسیۆم، چەوری تەندروست، ئاسن و سلینیۆم.\nگەنم، برنج، شۆفان و جۆ، چەندین ڤیتامین و ماددەی خۆراکی دیکە بۆ جەستە دابیندەکەن.\nبەگشتی میوە و سەوزەکان رێژەیەکی زۆر کەم لە زینکیان تێدایە، بەڵام هەندێک لە سەوزەکان رێژەیەکی زیاتریان تێدایە، ئەو کەسانەی روەکین دەتوانن سودیان لێببینن وەکو، پەتاتە و پەتاتەی شیرین.


هه‌ڵبژاردنه‌كه‌ی 12ی ئایار بۆ كێ چاره‌نووسسازه؟ | سه‌نته‌ری دیراسات و توێژینه‌وه و ئه‌كادیمیای پارتی\nسه‌نته‌ری دیراسات و توێژینه‌وه و ئه‌كادیمیای پارتی\nئەكادیمیا و پێگەیاندن\nتوێژینەوە و راپرسی\nهه‌ڵبژاردنه‌كه‌ی 12ی ئایار بۆ كێ چاره‌نووسسازه؟\nله 12ی 5دا، دیسان خه‌ڵك ڕوو له بنكه‌كانی ده‌نگدان ده‌كه‌نه‌وه و (328) كه‌س بۆ چوار ساڵی دیكه ده‌كه‌نه ده‌مڕاستی خۆیان. ڕاسته هه‌ڵبژاردن له هه‌ر وڵاتێكدا وه‌ك ده‌ڵێن "پرس"ێكی ناوخۆیییه، لێ وه‌ك ده‌بیندرێ چه‌ندین لایه‌نی نێوده‌وڵه‌تی (وه‌ك ئه‌مریكا) و هه‌رێمایه‌تی (وه‌ك ئێران، توركیا و عه‌ره‌بستانی سعوودی) نه‌ك هه‌ر سایه‌دیی ڕه‌وشه‌كه، چ پێش هه‌ڵبژاردن و چ له ڕۆژی ده‌نگدان و چ دوای ڕاگه‌یاندنی ئه‌نجامه‌كان ده‌كه‌ن، به‌ڵكه به‌م، یان به‌و شێوه‌یه به‌و ئاڕاسته‌یه‌ی خۆیان ده‌یه‌وێ، ده‌ستێوه‌ردانیان له پرۆسه‌كه‌دا كردووه و ده‌كه‌ن.\nخه‌ڵكی عێراق هه‌موو چوار ساڵێ به‌ته‌ما ده‌كرێن، یان به‌ته‌ما ده‌بن، پاش هه‌ڵبژاردن، ئاڵوگۆڕ به‌سه‌ر ژیان و گوزه‌رانیاندا بێ، له شه‌ڕ و كێشه بحه‌سێنه‌وه، كه‌مێك ئاریشه‌كانیان چاره‌سه‌ر ببێ، وڵات ئاشتی و ته‌ناهیی بۆ بگه‌ڕێته‌وه، دزی و گه‌نده‌ڵی و فه‌رهوود و مه‌زهه‌بگه‌راییی تێدا نه‌مێنێ، یان كه‌م بێته‌وه. قه‌وڵیان پێ ده‌درێ له‌سه‌ر بنه‌مای نه‌ته‌وه‌یی و ئایینی و مه‌زهه‌بی، جیاوازی له نێوان ئه‌م هاووڵاتی و ئه‌و هاووڵاتیدا نه‌كرێ و، ده‌ستوور فه‌مانڕه‌وا و باڵاده‌ست بێ. به‌كورتی حوكمڕانیی وڵات به‌ده‌ست بژارده‌یه‌كی ده‌سپاك و لێزانی وڵاتپه‌روه‌ره‌وه بێ و، بڕیار به‌ده‌ست عێراقییه‌كان خۆیانه‌وه بێ و به‌ڕاستی بتوانێ ره‌گوڕیشه‌ی تیرۆر بنبڕ بكا!\nئه‌رێ به‌ڕاست ده‌سه‌ڵاتڕانی له عێراقدا ئه‌مده‌ست و ئه‌وده‌ستی پێ ده‌كرێ وه‌ك له‌و په‌یمانی "شه‌ره‌ف"ه‌دا هاتووه كه له 28ی ئاداردا، به‌سه‌رپه‌رشتی UN له‌نێوان چه‌ند لایه‌نێكدا مۆر كرا؟ ئایا هه‌ڵبژاردن به‌و ده‌سته و دایره و زیهنییه‌ته زاڵه‌ی ئێسته، ئه‌و ڕه‌وشه خراپه‌ی عێراقی پێ ده‌گۆڕدرێ؟\nبا پێشه‌كی ئه‌و فاكتانه بخه‌ینه به‌ر چاو و لێیان وردبینه‌وه:\n- زێتر له 200 حزب و كۆڕ و كۆمه‌ڵی سیاسی، ناوی خۆیان تۆمار كردووه. 88 لیستی هه‌ڵبژاردن به‌شداریی له‌و هه‌ڵبژاردنه گشتییه‌دا ده‌كه‌ن و، 27 "ته‌حالوف، ئیئتلاف و ته‌جه‌موع" پێك هێنراوه و، 7132 كه‌س خۆیان پاڵاوتووه كه له ژماره‌ی پاڵێوراوه‌كانی 2014 كه‌متره. وێڕای كه هه‌ندێ له پاڵیوراوه‌كان له‌لایه‌ن ده‌سته‌ی «المسا‌ولە والعدالە»ه‌وه دوورخرانه‌وه.\n- گه‌وره‌ترین ئیئتلاف، ئیئتلافی " النصر"ه، كه حه‌یده‌ر عه‌بادی سه‌رۆكایه‌تیی ده‌كا و له 29 لایه‌ن پێكهاتووه و، هه‌ندێك كۆڕ و كۆمه‌ڵی بچووكی سوننه‌یشیان ده‌گه‌ڵه؛ ئه‌و ئیئتلافه دابه‌شبوونێكی دیكه‌ی حزبی ده‌عوه‌یه. پاشان ئیئتلافی "الوگنیە"ی ئه‌یاد عه‌لاوی دێ كه له 22 لایه‌ن پێكهاتووه و ئیئتلافێكی شیعی- سوننییه. ئه‌وجار ته‌حالوفی "الفتح"ه كه له 18 لایه‌ن پێكدێ و له بنه‌ڕه‌تدا هی لایه‌نه سیاسییه به‌ده‌سه‌ڵاته‌كانی حه‌شدی شه‌عبییه وه‌ك: ڕێكخراوی به‌دری هادی عامری و "صادقون"ی "عصائب اهل الحق"ی قه‌یس خه‌زعه‌لی و مه‌جلیسی ئه‌علای ئیسلامی؛ ئه‌و ته‌حالوفه له ئێران نزیكه و رایگه‌یاندووه ئه‌گه‌ر حكوومه‌ت نه‌گرێته ده‌ست، ده‌بێته ئۆپۆزیسیۆن!. هاوپه‌یمانێتییه سوننی- سوننییه‌كه‌ی [ئوسامه نجێفی- خه‌میس خه‌نجه‌ر كه هه‌ردووكیان عاره‌بی سوننه‌گه‌ران] به ناوی "تحالف القرار العراقی"یه له 11 لایه‌ن پێكدێ و له وڵاتانی كه‌نداوه‌وه نزیكه. ئیئتلافی "دولە القانون"ی "نووری مالكی"یش كه سه‌روه‌ختێك ئیئتلافێكی گه‌وره‌ی شیعه‌كان بوو، له 9 لایه‌ن پێكدێ و هه‌ندێكیان كۆڕ و كۆمه‌ڵی شیعه‌ی زۆر بچووك و تازه دروستكراو و نه‌ناسراون. ته‌حالوفی "سائرون"یش، هاوپه‌یمانێتیی نێوان "سه‌درییه‌كان" و شیوعی و 4 لایه‌نی دیكه‌یه...\n- ئه‌گه‌ر سه‌رنجێكی سه‌رپێیی ئه‌و ته‌حالوف و ئیئتلافانه بدرێ، ده‌بیندرێ عه‌ره‌بی سوننه له‌ناو یه‌ك ئیئتلافدا كۆ نه‌بوونه‌ته‌وه. هه‌مان شتیش ڕاسته بۆ شیعه‌كان. به‌م مانایه له‌م هه‌ڵبژاردنه‌دا،  سوننه و شیعه وه‌كو دوو پێكهاته‌ی مه‌زهه‌بیی عه‌ره‌بی، زێتر له‌بار یه‌ك هاتوونه‌ته ده‌رێ. نموونه‌یش لێكجیابوونه‌وه‌ی مالكی و عه‌بادی، یان حه‌كیم و مه‌جلیسی ئه‌علا، یان جبوری و موتله‌گ-ه له‌گه‌ڵ ئوسامه و خه‌میس خه‌نجه‌ره. به‌ڵام هێشتا هاوپه‌یمانێتیی سیاسی-مه‌زهه‌بی، جا چ شیعه‌گه‌ری بێ، یان سوننه‌گه‌ری، به‌سه‌ر لیسته‌كانی هه‌ڵبژاردن و دیمه‌نی سیاسیدا زاڵه و، بووه‌ته هه‌قیقه‌تێكی دیموگرافی كه هه‌م هێز له جیوگرافیا و هه‌م گوڕو تین له دابه‌شبه‌ندیی ئیتنی و مه‌زهه‌بی و میحوه‌ر و میحوه‌ركاریی هه‌رێمایه‌تی، به‌تایبه‌تی "ئێرانی" و "سعوودی" وه‌رده‌گرێ. ڕه‌نگه ته‌حالوفی "سائرون"ی صه‌دری و شیوعییه‌كان و هه‌ندێ خه‌ڵكی دیكه، شتێكی ناوازه‌ی ئه‌م جاره‌ی هه‌ڵبژاردن بێ، كه لایه‌نێكی ئیسلامیی شیعیی شه‌عبه‌وی و چه‌ند لایه‌نێكی مه‌ده‌نی و عه‌لمانیی پێكه‌وه كۆ كردبێته‌وه، وه‌ك هه‌وڵدانێك بۆ ده‌رچوون له سه‌نگه‌ربه‌ندیی تائیفی؛ به‌ڵام ناڵێم ئه‌وه‌یان مه‌حاڵه، لێ ئێكجار قورسه كه ئه‌و هاوپه‌یمانێتییه نوێیه هاوكێشه‌ی ئێستای حوكمڕانیی له عێراقدا پێ قلپ بكرێته‌وه، ته‌حالوفه‌كه‌ی "ئه‌یاد عه‌لاوی"یش جێگه‌ی سه‌رنجه كه "سه‌لیم جبووری" و "ساڵح موتڵه‌گ"ی وه‌ك دوو كه‌سایه‌تیی عه‌ره‌بی سوننه‌ی ڕه‌گه‌ڵ كه‌وتووه!\n- دیسان، له‌م هه‌ڵبژاردنه‌یشدا، ته‌حالوف، یان ئیئتلافێكی عێراقی نابیندرێ كه له بان نه‌ته‌وه، ئایین و تائیفه بێ و، له ته‌واوی عێراقدا پاڵێوراوی هه‌بێ. كه‌وابێ، دیسان كورد بۆ كورد، زۆرینه‌ی شیعه بۆ شیعه و زۆرینه‌ی سوننه بۆ سوننه ده‌نگ ده‌ده‌ن، به‌ڵام ڕه‌نگه ته‌حالوفه‌كه‌ی ئه‌یاد عه‌لاوی، وه‌ك هاوپه‌یمانێتییه‌كی سوننی- شیعی و، ته‌حالوفه‌كه‌ی سه‌در و شیوعییه‌كانیش ده‌نگێكی كه‌م نه‌هێنن، به‌ڵام وه‌ك ده‌گوترێ گره‌ویان له‌سه‌ر ناكرێ.\n- له‌م هه‌ڵبژاردنه‌دا، سه‌رجه‌م حزبه‌كانی كوردستان له هیچ پارێزگه‌یه‌كدا به كه‌ركووك، نه‌ینه‌وا، دیاله، سه‌ڵاحه‌دین و به‌غدایشه‌وه، به‌یه‌كه‌وه هاوپه‌یمانێتییه‌كی سه‌رانسه‌رییان پێكنه‌هێناوه. ئه‌مه‌یش تا ڕاده‌یه‌ك شتێكی نوێی ناوماڵی كورده و، بمانه‌وێ و نه‌مانه‌وێ كاریگه‌ریی بۆ سه‌ر ڕێژه‌ی ده‌نگه‌كان و ژماره‌ی كورسییه‌كان له ئه‌نجوومه‌نی نوێنه‌رانی عێراقدا ده‌بێ.\n- وه‌ك جاری پێشوو، ژماره‌ی كورسییه‌كانی په‌رله‌مانی عێراقی، 328 كورسییه. هه‌ولێر 16، سلێمانی 18، دهۆك 12، كه‌ركووك 13، مووسڵ 34، به‌غدا 71 و، سه‌ڵاحه‌دین 12 و، دیاله 14. بۆیه ته‌نیا ناوی ئه‌و پارێزگه‌یانه‌م هێناوه، چونكه كوردیان تێدایه و هه‌م حزبه‌كانی كوردیش له‌و پارێزگه‌یانه‌دا، هه‌ر یه‌كه لیستی خۆی هه‌یه.\n- هه‌ولێر 16 كورسی له په‌رله‌مانی عێراقدا ده‌بێ، كه یه‌كێكیان كۆتایه و بۆ پێكهاته‌ی مه‌سیحی دانراوه و، 27 حزب و ته‌حالوفی سیاسی كێبه‌ركێیان له‌سه‌ر ده‌كه‌ن. سلێمانی (به پارێزگه‌ی هه‌ڵه‌بجه و ناوچه‌ی گه‌رمیانیشه‌وه) 18 كورسیی له په‌رله‌ماندا ده‌بێ و، 26 حزب و ته‌حالوف كێبه‌ركێیان له‌سه‌ر ده‌كه‌ن و، له دهۆكیش كه 12 كورسیی بۆ دانراوه، یه‌كێكیان به كۆتا بۆ پێكهاته‌ی مه‌سیحییه و، له‌وێش 24 حزب و ته‌حالوف كێبه‌ركێ ده‌كه‌ن. ئه‌و سێ پارێزگه‌یه كه هه‌رێمی كوردستانیان لێ پێكدێ، به‌سه‌ریه‌كه‌وه 46 كورسییان هه‌یه كه دووانیان به كۆتا بۆ پێكهاته‌ی مه‌سیحییه. ده‌مێنێته‌وه حزبه‌كانی كوردستان له كه‌ركووك، مووسڵ، دیاله، سه‌ڵاحه‌دین و به‌غدا، چه‌ند كورسی به‌ده‌ست ده‌هێنن! ئایا له‌و (5) پارێزگه‌یه‌ی دوایی، ئه‌و حزب و لایه‌نانه‌ی خۆمان، كورسییه‌كانی خۆیان وه‌ك ساڵی 2014، به‌ده‌ست ده‌هێننه‌وه یان كه‌متر ده‌بنه‌وه؟ وه‌ك له سه‌ره‌وه گوتم، پێناچێ به‌م په‌رتوبڵاوییه‌ی ئێسته‌مان، ژماره‌ی كورسییه‌كانی خۆمان به‌ده‌ست بهێنێنه‌وه و، ده‌نگێكی زۆرمان ده‌فه‌وتێ، به‌تایبه‌تی له كه‌ركووك و ئه‌و ناوچانه‌ی دیكه كه به "كێشه‌له‌سه‌ر" ناوزه‌د كراون.\n- ئاسان نییه له ئێسته‌وه پێشبینی بكرێ كه:\n1) نه‌خشه‌ی ئه‌نجوومه‌نی داهاتووی نوێنه‌رانی عێراق، پێكهاته‌كه‌ی چۆن ده‌بێ و چ هاوپه‌یمانێتییه‌ك زۆرترین ده‌نگ و كورسی ده‌هێنێ و ده‌كه‌وێته پێش هه‌مووانه‌وه و «الكتلە النیابیە الاكپر عددا» پێكده‌هێنێ. به‌ڵام وێده‌چێ پارله‌مانی عێراق هه‌مه جۆرتر ببێ و هیچ هاوپه‌یمانێتییه‌ك به‌ته‌نیا نه‌كارێ هژموون په‌یدا بكا!\n2) به‌ڵام ده‌بێ ئه‌وه‌یش له پێش چاوی خۆمان دابنێین كه دوای ده‌رچوونی ئه‌نجامه‌كانی هه‌ڵبژاردن، هاوپه‌یمانێتیی دیكه دروست ببێ و «الكتلە النیابیە الاكپر عددا» بێته كایه‌وه كه به‌گوێره‌ی مادده (76- یه‌كه‌م)ی ده‌ستوور كاندیدی ئه‌و فراكسیۆنه بۆ پێكهێنانی كابینه‌ی حكومه‌ت رابسپێردرێ. ئایا دیسان لایه‌نه شیعه‌كان پێكه‌وه هاوپه‌یمانێتییه‌كی به‌رینتر پێكده‌هێنن بۆ ئه‌وه‌ی سه‌رۆكایه‌تیی حكومه‌تی عێراقیان له‌ده‌ست نه‌چێ؟ ئاخر ئێسته یه‌كێ له نیگه‌رانییه‌كانی ئێران ئه‌وه‌یه كه ناوماڵی شیعه په‌رتوبڵاوییه‌كی زۆری تێكه‌وتووه و جۆرێ له نزیكبوونه‌وه له نێوان هه‌ندێ لایه‌نی شیعه‌و سعودیه‌دا هه‌یه‌و لایه‌نه شیعه‌كانی سه‌ر به ئێران- یش، ئه‌و پێگه‌یه‌ی جارانیان نه‌مێنێ. به مه‌زه‌نده‌ی خۆم شیعه‌كان ئه‌گه‌ر هیچ شتێ له (80) ساڵی حوكمڕانیی سوننه له عێراقدا فێر نه‌بووبن، یه‌ك شت فێر بوون، یان فێر كراون كه جارێكی دیكه جڵه‌وی ده‌سه‌ڵاتڕانی نه‌ده‌نه‌وه ده‌ستی سوننه‌كان!\n3) ئایا عه‌بادی بۆ خولی دووه‌م ده‌بێته‌وه سه‌رۆكوه‌زیران، یان سه‌ركرده‌یه‌كی دیكه‌ی نزیك له حه‌شدی شه‌عبی وه‌ك قاسم ئه‌عره‌جی، یان مالكی، یان پیاوێكی لیبراڵی شیعه له نموونه‌ی ئه‌یاد عه‌لاوی؟\n4) ئایا سوننه‌كان چ ده‌كه‌ن: له‌گه‌ڵ هه‌ندێ لایه‌نی دیكه‌ی سوننه- شیعه وه‌ك ئیئتلافه‌كه‌ی عه‌لاوی- موتله‌گ- جبووری پێكدێن و وه‌ك پێشتر فراكسیۆنێك بۆ به‌لانس راستكردنه‌وه دروست ده‌كه‌ن؟ له كاتێكدا ناوچه سوننه‌نشینه‌كان، زیانێكی زۆری ماددی و مرۆیییان به‌ركه‌وتووه و وێران بوون و، خه‌ڵكێكی زۆریشیان ئاواره بوون و نه‌گه‌ڕاونه‌ته‌وه جێگه‌ی ئه‌سڵیی خۆیان و ئاشته‌وایییه‌كی جددی و ڕاسته‌قینه‌یش نه‌هاتووه‌ته كایه‌وه و، ئاسانیش نییه ناوچه‌كانیان وا زوو بێنه‌وه سه‌رخۆ، یان ئاوه‌دان بكرێته‌وه؛ بۆیه له پێگه‌یه‌كی زۆر كز و لاوازتردان به به‌راورد به هه‌ڵبژاردنی ساڵی 2014!\n5) ئایا دوای 12ی ئایار، كار به چ پره‌نسیپێك ده‌كرێ له حوكمڕانیدا: به پره‌نسیپی زۆرینه‌ی په‌رله‌مانیی وێبمینیسته‌ر كه مالكی بانگه‌شه‌ی بۆ ده‌كا، یان به پره‌نسیپی ته‌وافوق و شه‌ریكایه‌تیی هه‌ر سێ پێكهاته سه‌ره‌كییه‌كه‌ی عێراق؟ شایانی گوتنه موقته‌دا سه‌در له‌م ڕۆژانه‌دا پره‌نسیپی زۆرینه‌ی په‌رله‌مانیی ڕه‌ت كرده‌وه! ئه‌م خاڵه بایه‌خێكی زۆر گرنگی بۆ سه‌قامگیری و ته‌ناهی و ئاشتی عێراق هه‌یه له‌و هه‌راو بشێوییه‌ی له ته‌واوی ناوچه‌ی رۆژهه‌ڵاتی ناویندا هه‌یه.\n6) ئایا حكوومه‌تی داهاتووی عێراق، ده‌توانێ پاشماوه‌كانی داعش كه لێره‌و له‌وێ سه‌ریان هه‌ڵداوه‌ته‌وه بنبڕ بكا؟ ئایا حكومه‌تی داهاتووی عێراق هه‌ر كێ سوكانه‌كه‌ی بكه‌وێته ده‌ست، وڵات ببوژێنێته‌وه‌و له‌و گه‌نده‌ڵی و دزی و فه‌رهووده رزگاری بكا و خزمه‌تگوزاری بۆ عێراقییه‌كان پێشكه‌ش بكات و كورد رازی بكات بۆ ماوه‌یه‌كی دیكه له چوارچێوه‌ی عێراقدا بمێنێته‌وه. ئه‌وانه پرسیاری جیددین و له ئێسته‌وه ناكرێ وه‌ڵام بدرێنه‌وه.\n- زۆر جار گوێمان لێ ده‌بێ كه ئه‌و هه‌ڵبژاردنه چاره‌نووسسازه! باشه بۆ كێ چاره‌نووسسازه؟ بۆ عه‌ره‌بی شیعه؟ بۆ عه‌ره‌بی سوننه؟ بۆ ئێرانییه‌كان؟ بۆ وڵاتانی كه‌نداو، به تایبه‌تی سعودیه، كه به‌و نیازه له هه‌ندێ لایه‌نی شیعه نزیكده‌بێته‌وه كه عێراق له‌بن چه‌نگی ئێران ده‌ربهێنێ و بیگه‌ڕینێته‌وه بۆ فه‌له‌ك و ژینگه‌ی عه‌ره‌بی؟ بۆ توركیا كه به‌ته‌مای جێبه‌جێكردنی ئه‌جێندای خۆیه‌تی له عێراقدا و چاوه‌ڕێی هه‌ڵبژاردن و ئه‌نجامه‌كانی ده‌كا؟ بۆ ئه‌مریكا كه گوایه ده‌یه‌وێ عێراقێكی به‌هێز و یه‌كگرتوو بێته كایه‌وه و ڕێگه له په‌ره‌سه‌ندنی نفووزی ئێران له ناوچه‌كه بگرێ؟ ئه‌مریكا به ته‌مای كێ ئه‌وه‌ی بۆ مه‌یسه‌ر ده‌بێ و پشت به كێ ده‌به‌ستێ؟ له كۆتادا ئایا ئه‌و هه‌ڵبژاردنه بۆ كورد چاره‌نووسسازه؟\n- ئه‌گه‌ر له ڕوانگه‌ی كورده‌وه سه‌یری هه‌ڵبژاردنه‌كه بكرێ، وێڕای بوونی جۆرێ له كرانه‌وه له پێوه‌ندییه‌كانی نێوان به‌غدا- هه‌ولێر پاش 16ی ئوكتۆبه‌ری 2017، لێ هێشتا ساردوسڕی و دڕدۆنگیی به پێوه‌ندییه‌كانی هه‌ردوو پایته‌خت دیاره. پێموایه وتووێژ و دانوستانی راسته‌قینه له‌باره‌ی كێشه‌كانی نێوان به‌غدا- هه‌ولێر ده‌كه‌ونه دوای 12ی ئایاره‌وه. له‌به‌ر بێ ئومێدبوون له به‌غدا، جاروبار لێره و له‌وێ، به‌ئاسته‌م ده‌نگێك ده‌بیسترێ و ده‌یه‌وێ به‌شداری له هه‌ڵبژاردنی گشتیی په‌رله‌مانیدا نه‌كرێ! به‌ڵام ڕای حزبه‌كان به‌م ئاڕاسته‌یه نییه. كه‌واته هێشتا هیوا و ئومێدێك له‌سه‌ر به‌شداریكردن له پرۆسه‌ی سیاسی و پابه‌ندبوونی به‌شه‌كه‌ی دیكه‌ی عێراق، به‌تایبه‌تی شیعه‌كان، به ده‌ستووره‌وه ماوه؛ به‌و مانایه‌ی كه هه‌ندێ له كێشه و گرفته‌كانی كورد بێنه چاره‌سه‌ركردن، به‌ت ایبه‌تی ئه‌و گرفتانه‌ی كه پێوه‌ندییان به ژیان و گوزه‌رانی خه‌ڵكه‌وه هه‌یه و له‌م هه‌لومه‌رجه دژواره‌ی كه ته‌واوی ناوچه‌كه‌ی پێدا تێ ده‌په‌ڕێ. ئه‌وه له كاتێكدایه، كه كاربه‌ده‌ستانی ئه‌مریكی جه‌خت له‌سه‌ر بوونی حكومه‌تێكی به‌هێز و یه‌كگرتووی هه‌رێمی كوردستان له‌ناو عێراقێكی یه‌كگرتوو (Unified)دا له‌سه‌ر بنه‌مای ده‌ستوور ده‌كه‌نه‌وه. به‌ڵام داخوا پێگه‌ی كورد له په‌رله‌مانی عێراقدا چۆن ده‌بێ، ئایا كورد پێكه‌وه كار ده‌كه‌ن، یان هه‌ر لایه‌ن و حزبێكی كوردستان به‌جیا، له‌گه‌ڵ چ لایه‌نێكی سیاسی و چ سه‌ركرده‌یه‌كی سیاسیی عێراقی (شیعی) كه ئه‌گه‌ری جڵه‌وی ده‌سه‌ڵات گرتنه‌ده‌ستی له به‌غدا هه‌یه، هاوپه‌یمانێتیی ده‌كا؟ هه‌قیش نییه لایه‌نه سه‌ره‌كییه‌كانی كوردستان زوو و پێش هه‌ڵبژاردن، ده‌ستی خۆیان كه‌شف بكه‌ن. به‌ڵكه به‌رنامه و پرۆژه‌ی لایه‌نه براوه‌كان و دوور و نزیكییان له ماف و داخوازییه‌كانی كورد بكه‌نه پێوه‌ر. به‌ڵام به مه‌زه‌نده ئه‌گه‌ر كورد ژماره‌ی كورسییه‌كانیشی كه‌م بكات، ئه‌گه‌ر حزبه‌كانی له به‌غدا هاوهه‌ڵویست بن و پاش هه‌ڵبژاردن به‌ره‌یه‌كی سیاسی پێكبهێنن، ده‌توانێ ڕۆڵێك له‌گه‌ڵ ئه‌و لایه‌نانه‌دا بگێڕێ كه له‌گه‌ڵ (پره‌نسیپی زۆرینه‌ی په‌رله‌مانی- مه‌زهه‌بگه‌را)دا نین و بڕوایان به پێكه‌وه هه‌ڵكردن به تایبه‌تی له‌گه‌ڵ كورددا هه‌یه!\nته‌كنه‌لۆژیای زانیاریه‌كان و هه‌ڵبژاردن\nڕووداوەکانی پاش ڕیفراندۆم ...\nهەڵبژاردنەكانی عێراق و سیناریۆكانی داهاتووی\nئایینی زەردەشتی دێرینترین ئایینی یەکتاپەرستی لە جیهاندا\nرۆژگاری نادڵنیایی ئایا دیموكراسی توانای خۆ رزگاركردنی هەیە ؟\nپشكی كوردستان لە بودجەی 2019ی عێراق دا -\tخوێندنەوەیەكی شیكاریی\nگەندەڵی و بەرەنگاربوونەوەی لە کوردستان\nئایندەتوێژی و شێوازەکانی ( شێوازی دێلفی و پێوانی ژینگە وەک نمونە)\nئاسۆی ئایندەی پیشەسازی نەوت و پەرەپێدانی ئابووری لە هەرێمی كوردستان\nبەربەستەكانی بەردەم پرۆسەی دۆكیۆمێنتكردنی تاوانەكانی جینۆساید لە كوردستاندا\nمێژووی سەرهەڵدانی ئاڵای كوردستان\nته‌كنه‌لۆژیایی زانیارییه‌كان هۆكارێك بۆ رۆشنگه‌ری(شه‌فافیه‌ت) (Transparency) له هه‌ڵبژاردنه‌كان\nبايةخى كوردستان لة رِووى جيؤثؤلةتيكةوة\nته‌كنه‌لۆژیای زانیاریه‌كان و هه‌ڵبژاردن پرۆگرامه‌كان، قۆناغه‌كان، چۆ‌نیه‌تی سوود وه‌رگرتن لێی. سۆشیال میدیا چۆن ده‌توانێت خزمه‌ت به كاندید بكات؟\n© 2019 SHROVA - ALL RIGHTS RESERVED


ئاستی بەرهەمهێنانی نەوتی هەرێمی کوردستان لە ٥٥٠ بۆ ٢٥٠ هەزار بەرمیل نەوتی رۆژانە کەمیکردوە | PUK CENTRAL COUNCIL\nئابوری / کوردستان / هەواڵ\nپێنج شه‌ممه, تشرینی یه‌كه‌م 19, 2017 1:50 pm\nئاژانسی هەواڵی رۆیتەرز رایدەگەیەنێت کە ئاستی بەرهەمهێنانی نەوتی هەرێمی کوردستان بەهۆی کێشەکانی ئەم دوایەوە بە شێوەیەکی بەرچاو کەمیکردووە و لە ئێستادا تەنها ٢٢٥ هەزار بەرمیل نەوتی رۆژانە لە هەرێمەوە هەناردە دەکرێت.\nبەگوێرەی هەواڵەکەی ئاژانسی رۆیتەرز، ئاستی هەناردەکردنی نەوتی هەرێمی کوردستان لەرێگای بۆرییەوە بۆ تورکیا لەهەر کاتژمێرێکدا ١٠ هەزار بەرمیل کەمیکردووە.\nهاوکات چەند بەرپرسێکی عێراقی لە کەرتی نەوت بە ئاژانسی رۆیتەرزیان راگەیاندووە ” بەهۆی کێشەی تەکنیکییەوە هەناردەکردنی نەوت لە کێڵگەی نەوتی بای حەسەن و ئاڤانا وەستاوە کە رۆژانە ٣٥٠ هەزار بەرمیل نەوتی لێوە هەناردە دەکرا”.\nلەم چەند رۆژەی رابردوودا سوپای عێراق و حەشدی شەعبی هێرشیان کردە سەر ئەو دوو کێڵگە نەوتییە و هێزەکانی پارتیش بەبێ هیچ بەرگرییەک کێلگەکانیان بەدەستەوە دا کە مانگانە موچەی فەرمانبەرانی هەرێم پشتی بەو دوو کێڵگە نەوتییە بەستبوو.\nیەکێتی ناوی کاندیدەکەی بۆ پۆستی پارێزگار ئاشکراکرد\nپێشمەرگەیەکی کەمئەندامبوی سەنگەر بۆ بارزانی :به‌بێ ئه‌وه‌ی بیربکه‌یته‌وه چویته سه‌ر که‌له‌ی شه‌یتان و نه‌هاتیته خواره‌وه و کارەساتت بەسەرماندا هێنا


ئەمریكا: زانیاریمان هەیە لەسەر گرتە ڤیدیۆییەكەی ئەبوبەكر بەغدادی\nوتەبێژی وەزارەتی دەرەوەی ویلایەتەیەكگرتوەكانی ئەمریكا، شۆن رۆبەتسۆن رایدەگەیەنێت زانیاریمان هەیە لەسەر گرتە ڤیدیۆییەكەی ئەبوبەكر بەغدادی، ئاماژەبەوەش دەكات بۆ دەرخستنی راستی‌و دروستی تۆمارە ڤیدیۆییەكە لێكۆڵینەوە دەكەن.\nئاوێنە: دوای بڵاو بونەوەی تۆمارێكی ڤیدیۆیی ئەبوبەكر بەغدادی، خەلیفەی دەوڵەتی ئیسلامی لەعێراق‌و شام ناسراو بە داعش، شۆن رۆبەتسۆن، وتەبێژی وەزارەتی دەرەوەی ویلایەتەیەكگرتوەكانی ئەمریكا رایدەگەیەنێت ئەوان ئاگاداری تۆمارە ڤیدیۆییەكەن‌و لێكۆڵینەوەش بۆ دەرخستنی راستییەكان دەست پێ دەكەن.\nباس لەوەش دەكات زیانێكی زۆر بە داعش گەیشتوە لەهەردو وڵاتی عێراق‌و سوریا، بەشی زۆری سەركردەكانی ئەو رێكخراوە لەناوچون.\nله‌دوای 2014ه‌وه، رێكخراوی داعش بۆ یه‌كه‌مجار په‌یامێكی ڤیدیۆیی ئه‌بوبه‌كر به‌غدادی خه‌لیفه‌ی داعشی بڵاوكرده‌وه، ئه‌وه‌ش به یه‌كه‌م ده‌ركه‌وتنی ناوبراو دوای نزیكه‌ی پێنج ساڵ داده‌نرێت.\nتۆڕی فورقان-ی سه‌ر به رێكخراوی داعش په‌یامێكی ڤیدیۆیی ئه‌بوبه‌كر به‌غدادی بڵاوكرده‌وه كه ماوه‌كه‌ی 18 خوله‌كه.\nله‌گرته ڤیدیۆییه‌كه‌دا ئه‌بوبه‌كر به‌غدادی به ریشێكی درێژی سپی كه له‌ژێره‌وه خه‌نه‌ی لێدراوه ده‌ركه‌وتوه و پارچه‌په‌ڕۆیه‌كی ره‌شی داوه به‌سه‌ریدا و سێ كه‌سی به‌ده‌وره‌وه‌یه كه ده‌موچاویان داپۆشراوه.\nبه‌غدادی له گرته ڤیدیۆییه‌كه‌دا ئاماژه‌ی به‌وه‌داوه كه شه‌ڕی باغۆز له رۆژهه‌ڵاتی دێره‌زور له سوریا كۆتایی هات.\nوتویه‌تی "شەڕی ئیسلام لە دژی خاچپەرستان شەڕێکی درێژە، شەڕی باغۆز کۆتاییهات".\nبه‌پێی رۆیته‌رز له ڤیدیۆكه‌دا نوسینێك ده‌رده‌كه‌وێت ئاماژه‌یه بۆ رێكه‌وتی تۆماركردنی ڤیدیۆكه كه كاتێكی پێشتر ئه‌م مانگه‌یه به‌ڵام ناتوانرێت به وردی پشتڕاست بكرێته‌وه.\nزاڵمای خەلیلزاد: دەرفەتێکی باش هاتووەتە پێش بۆ کۆتایی هێنان بە جەنگ لە ئەفغانستان


زیاتر لە حەوت ساڵە دینار هێندە دانەبەزیوە.. زیاتر دادەبەزێت؟\nحەوت ساڵە دینار هێندە دانەبەزیوە\n2020.12.14 - 11:34\nئەگەرچی نرخی دۆلار بەرامبەر شەش دراوی جیهانی لە دابەزین دایە، بەڵام بەرامبەر دیناری عێراقی بەرزبوونەوەیەکی بەرچاوی تۆمارکردووە، شارەزایەکی بازاڕی دراویش هۆکارەکەی ئاشکرادەکات.\nئەمڕۆ دووشەممە 14ی کانوونی یەکەمی 2020، نرخی 100 دۆلاری ئەمەریکی گەیشتە 128.750 دیناری عیراقی، ئەوەش ئاستێکی پێوانەییە لە زیاتر لە حەوت سالی ڕابردوودا.\nبەرزبوونەوەی نرخی دۆلار بەرامبەر دینار لەکاتێکدایە، دراوە ئەمەریکییەکە جگە لە تمەن لەبەرامبەر شەش دراوی جیهانی-دا لە پاشەکشەدایە و لە دوو ساڵ و نیوی ڕابردوودا نزمترین ئاستی لەبەرامبەر شەش دراوە جیهانییەکەدا تۆمارکردووە.\nلەوبارەیەوە جەمال عەبدولقادر، شارەزای بازاڕی دراو لە بازاڕی دۆلارەکەی شاری سلێمانی (دووشەممە 14ی کانوونی یەکەمی 2020) بە "ناس کورد"ی وت، "لەئێستادا دۆلار تەنها بەرامبەر تمەن و دینار لە بەرزبوونەوەدایە، ئەوەش بەهۆی ناسەقامگیری دۆخی هەردوو وڵاتەکەیە، لە ئێران بەهۆی سزاکانی سەری و لە عێراقیش کێشەکانی بەغدا و هەرێم و نەگەیشتنە ڕێککەوتن یەکێکە لە هۆکارەکان."\nوتیشی، "هۆکارێکی دیکەی سەرەکی ئەوەیە کە بانکی ناوەندیی عێراق لەئێستادا دۆلارێکی کەم دەخاتە بازاڕەوە و بەهۆیەوە خواست لەسەر دۆلار زۆر بووە."\nبەگوێرەی بەدواداچوونەکانی ناس کورد ماوەی زیاتر لە حەوت ساڵە نرخی دۆلار بەرامبەر دینار نەگەیشتووەتە ئەو ئاستە.\nجەمال عەبدولقادر پێشبینی دەکات، نرخی دۆلار بەرامبەر دینار بگاتە 130 هەزار دینار، بەڵام بەدووری دەزانێت لەوە زیاتر بەرزببێتەوە و 131 هەزار تێپەڕێنێت.\nجەختیشیکردەوە، حکومەتی عێراق ئارەزووی ئەو بەرزبوونەوەیە دەکات، چونکە بە دۆلار نەوت دەفرۆشێت و ئەوەش لەکاتی گۆڕینەوەی پارەی نەوت دینارێکی زیاتر دەستدەکەوێت.\nجگە لە دۆلار، نرخی زێڕیش لە دابەزین دایە و هەر ئۆنسەیەکی زێر، بەڕێژەی زیاتر لە %18 دابەزیوە، لەئێستاشدا دەنگوباس هەیە کە ئەمریکا 908 ملیار دۆلار بۆ کۆمەکی دارایی تەرخان بکات، ئەوەش لە بەرژەوەندی ژێڕ نییە.\nپێشبینییەکانى کەشناسى بۆ بارانبارین و دابەزینى زیاترى پلەکانى گەرما\n2020.12.24 - 10:50\nشەپۆلى بەفر لە هەرێم زیاتر دەبێت\n2020.12.22 - 11:07\nنرخی زێر لە بازاڕەکانی هەرێم زیاتر بەرزبوویەوە\n2020.12.21 - 11:03\nهاوپەیمانى فەتح شێوازى بەشدارى لە هەڵبژاردن یەکلایی کردەوە\n2020.12.25 - 08:57\n’’بەوێنە؛ لە سلێمانی نەخۆشی گەڕیی بڵاوبووەتەوە و هۆشداری دەدرێت’’\n2020.12.24 - 22:31\nپێشبینییەکانی کەشوهەوا؛ پلەکانی گەرمی بۆ چەندین پلە ژێر سفر دادەبەزن\n2020.12.24 - 22:10


دیسان مەندوبانی بەرژەوەندخواز\n1/12/2021 8:35:31 AM\n4294 جار خوێندراوەتەوە\nپێشووتر لە وتارێکدا ئەوەمان وت، بەشێک لەو پەرلەمانتار و مەندوبە نمایشکارە کوردیانەی بەغداد مۆدێلیزاسیۆنی بەرژەوەندگەرای خۆیانن، خەریکی پرۆژەو کاری سیاسی شەخسی و پراگماتیستی خۆیانن بۆ کاتی ھەڵبژاردن و دوانەکەوتن لە کاروان، بەمەبەستی یەک ئامانج ئەویش نەگەرانەوەیانە بۆ ھەرێم. ھەروەک توڕەو ھیلاکی ئەوەن کۆتاییان بێت و بگەڕێنەوە ھەرێم و نەتوانن لە سیستمی نوێی ھەڵبژاردن سودمەند بن و لەیەک کاتدا درێژە بە کاری مەندوبسازیی و عادەتی قەدیمی و ئۆپۆزسیۆن سالاریی و وەزیر ڕەفتاریی بدەن و لەو ھەموو عیلاقات و کەین و بەین و ئیمتیازو دەستکەوتە شەخسیانەش بێبەش بن.\nئەوەتا کارەکەیان مەیسەر بوو، کاریان کرد گوتاری سیاسی فەرمی قەوارەی کوردیی شەق بکەن بەدڵی خۆیان و ئەو تایپە حوکمڕانە مۆنۆپۆڵگەرەی شیعە کە ھاونەھجی یەکن، خۆیان گۆڕی بۆ لیستێکی پڕلە دروشمی لوس و قەبە و پێچاوپێچ، بە ناوی نوێنەرانی گەل و ھاوپەیمانی ھیوای کوردستان و بە گرانیش فرۆشتیانەوە بەخەڵکی کوردستان بە ناوی چاکسازیی و گەڕاندنەوەی موچەی فەرمانبەران.\nئەمەش وەک ئاراستەیەکی سیاسیی و پەرلەمانیی بە تۆنێکی جیاواز لە گوتاریی حوکمڕانی کوردیی، بەڵام ئایا ئەم کردەیە مانای چییە جگە لە شکستی سیاسی پرۆژەی ئایدۆلۆژیی حیزبەکانیان؟ ئەگەر وا نییە چۆن دەبێت بە دوو ئاراستەی سیاسی دژبەیەک کاربکەن بۆ داھاتوو، ئەی وەڵامی حیزبەکانیان چی دەبێت لە داھاتوو ؟\nئەگەرچی ھەر ئاراستەیەکی سیاسی کوردیی، لەدەرەوەی ئیجماعی سیاسی و جڤاکیی بۆ گفتوگۆ لەگەڵ دەوڵەتی ئۆتۆکرات و مەزھەبی بەغداد، ریسک و سەرکێشییە بە ستاتۆی ھەرێم و دۆزەکەیەوە، لەلایەک ئەو بەشە لە کوردو تەکەتولێکی حیزبی کە ئاوا بیردەکاتەوە دەریچە بدۆزێتەوە بۆ لەحیم کردنی بەشێکی ھەرێم بە بەغداوە، چەمکی دەوڵەت- نەتەوەی، قبوڵ نییەو بە تۆپزیی دژی ڕیفراندۆم وەستانەوە بەبیانووی گەڕاندنەوەی شکۆی خەڵک و فەزیلەتی تاک و خۆشگوزەرانی، کەچی، لە بەغداد، ڕازین لەگەڵ تێرم و مێنتاڵێتی زاڵی شیعە کاربکەن، بەو ھەموو فەسادو خوێنبەربوونەوە، کە خاوەنی تێزی دەوڵەت- مەزھەبی نەتەوەیی و ویلایەتگەریی حەوزەو مەرجەعیەتیشن، کە تاک ئەکاتە یەک جەستەی بێڕۆح و کۆیلەیەکی بێنرخی دەوڵەتفاشی، بینیمان لە ساڵانی رابردوو شیعە چ جۆرە فۆرمێکی دەوڵەتداریی مومارەسە کرد.\nئەم ئاراستەیە بنەماخوازییەکی تیۆری و فیکرییشی نییە تیۆریزەو فۆڕمەڵەی خۆی پێبکات بۆ ئایندە، بەرمەبنای دوو ئاکت و جوڵە کاردەکەن، یەکەمیان دژایەتی و کاردانەوەیە بەرامبەر دەسەڵاتی سیاسی فیدراڵی ھەرێم، کە پەرچەکردارو حەماسەتە بۆ ھەڵبژاردن و گەیشتن بە چەورایی نەوت و بەرژەوەندیی حیزبیی، دوەمیان شوێنپێ کەوتنی ژاوەژاوی سیاسی و تائیفی و مەزھەبییە، ڤواھر الێوتی، کە دەوڵەتی مەزھەبی ویلایەتی فەقیھی میحوەر دروستی کردوە وەک ھەیەجان بۆ برسیکردن و نابوتکردنی کورد، کە ناشیرینترین جوڵەی ئەم تایپەی دەوڵەتی تازەو مۆدێرنی عێراقە.


ترسى بەرپرسانى حزبى و حکومى لەبەرامبەر پرسیارى رۆژنامەنووساندا\n- 1/12/2019 7:14:00 PM 4998 جار خوێندراوەتەوە\nئەو کاتەى رۆژنامەنووسان بە شەو و رۆژ سەرقاڵى گواستنەوەى زانیاریین بۆ هاوڵاتیان، بەشێکى زۆر لە بەرپرسە باڵاکانى هەرێمى کوردستان، زۆر کات نەک هەر ئامادە نین لەسەر کۆبوونەوەکانیان زانیارى بە رۆژنامەنووسان بدەن، بەڵکو هەندێکجار وشەى نەشیاو و هەڕەشەو زمانى زبر بەکاردەهێنن، بەبێ ئەوەى بیر لەوە بکەنەوە کە لێپرسراوێتى ئەوان وابەستەیە بەو مافانەى خەڵک هەیەتى لەسەریان، لە کاتێکدا ئەوان بیریان چووە کە ئەگەر لێپرسراوێتیان نەبووایە، هەرگیز رۆژنامەنووسان ئامادەنەبوون داواى زانیارییان لێبکەن لەسەر بابەتە گەرمەکانى رۆژ.\nلەسەر ئاستى نێودەوڵەتى میدیا بە دەسەڵاتى چوارەم ناسراوەو چاودێرە بەسەر هەرسێ دەسەڵاتە سەرەکییەکەى دیکەوە، رۆژنامەنووس مافى بەدەستهێنانى زانیارى هەیەو پێویستە لە هیچ دەزگایەکى وابەستە بە هاووڵاتیان لەمپەرى بۆ دروست نەکرێت و زانیارییەکانى بخرێتە بەردەست، تەنانەت لە هەرێمى کوردستانیش لە یاساى رۆژنامەگەرى کوردى مافى بەدەستهێنانى زانیارى دراوەتە رۆژنامەنووسان.\nبەرپرسان کاتێک کێشەیەکى تایبەتیان هەیە، هەرزوو دەکەونە لەدەرگادانى رۆژنامەنووسان\nئەوەى ئەمڕۆ بووەتە دیاردەیەکى سەیرو گرفتى بۆ بەشێکى زۆر لە رۆژنامەنووسان و پەیامنێرانى دەزگا راگەیاندنەکان دروستکردووە، خۆدزینەوەى بەرپرسانى یەکەمى حزبە سیاسییەکان و خۆشاردنەوەیانە لە رۆژنامەنووسان، سەیرەکە لەوەدایە هەر ئەو بەرپرسانە کاتێک کێشەیەکى تایبەتیان لەگەڵ لایەنێک یاخود کەسێکى ناو حزبەکانیان دەبێت، هەر زوو دەکەونە لەدەرگادانى رۆژنامەنووسان و خۆیان زانیارى ناو کۆبوونەوە نهێنییەکانیان بۆ دەنێرن و دەیانەوێت بابەتەکانیان بۆ بڵاوبکەنەوە و ئامانجەکانیان بپێکن.\nرۆژنامەنووسێک دەڵێت کاتێک سەرقاڵى کۆکردنەوەى زانیاری بووم لەسەر پێکهێنانى کابینەى نۆیەمى حکومەتى هەرێمى کوردستان، تەلەفۆنم بۆ چەندین بەرپرسى باڵاى پارتى دیموکراتى کوردستان کرد، لەپڕ یەکێک لە بەرپرسەکان وەڵامى دامەوەو ئاهێک هاتەوە بە دڵ و دەروونمدا کە دەتوانم زانیارى لێوەربگرم لەسەر سەردانى ئەو حزبە بۆ لاى گۆڕان، بەڵام خۆزگە وەڵامى نەدامایەتەوە، چونکە ئەوەى بیرچوویەوە کە بەرپرسێکى باڵاى حزبێکى سیاسییە و ئەرکە لەسەرى وەڵامی رۆژنامەنووسان بداتەوە، هەر کە پرسیارەکەم ئاڕاستە کرد پێیوتم ئەرێ ئەم "جڕە جڕە"ت لە چییە، ئیشم هەیە بەبێ وەڵامدانەوە و خواحافیزییکردن تەلەفۆنەکەی بەسەردا داخستمەوە، خەندان ناوى رۆژنامەنووسەکە و بەرپرسەکەى لاى خۆى پاراستووە.\nدیمەنێکى لەوە سەیرتر ئەوەیە رۆژنامەنووسێک لەکاتێکدا کە زۆربەى خەڵکى سەرقاڵى کارى رۆژانەیان بوون تەلەفۆن دەکات بۆ یەکێک لە ئەندامانى رێکخراوێکى داکۆکى لە مافى رۆژنامەنووسان و داواى زانیارى لێدەکات، ئەویش زۆر بە شێنەیی پێی دەڵێت "ئێستا سەرقاڵى خواردنەوەم".\nسێ حزبە گەورەکە وەڵامى رۆژنامەنووسان نادەنەوە\nئەوەى کاریگەرى گەورەى کردە سەرمان لە ئامادەکردنى ئەم راپۆرتە، (کۆبوونەوەى رۆژى ١٧/١٢/٢٠١٨ ى مەکتەبى سیاسى یەکێتى، راپۆرتێک لەسەر بەشداریکردنى گۆڕان لە حکومەت، سەردانى پارتى دیموکراتى کوردستان بۆ سلێمانى) ستافى خەندان لەم رۆژەدا پەیوەندی بە تەواوى ئەندامانى مەکتەبى سیاسى پارتییەوە کرد و وەڵام نەدرایەوە، پەیوەندى بە ئەندامانى مەکتەبى سیاسى یەکێتییەوە کردو پێیان وتین کە وتەبێژەکەمان قسە لەسەر ئەو پرسە دەکات، بەڵام ئەویش دواى چەندینجار هەوڵدان پەیوەندییەکەى بەردەست نەبوو، هەرچى بزووتنەوەى گۆڕانە، هیچ کام لە ئەندامانى خانەى ڕاپەڕاندن یان وەڵامیان نەداینەوە یاخود ئامادەى لێدوان نەبوون لەسەر پرسى بەشداریکردنى بزوتنەوەکەیان لە حکومەت، خەندان تەواوى کاتى پەیوەندییەکانى لاى خۆى پاراستووە.\nئەوەى لێرەدا جێگەى سەرنج و پرسیارکردنە، ئایا ئەو سێ حزبە گەورەیە، کە زۆرینەى خەڵکى هەرێمى کوردستان شوێنکەوتەیانن، کاتێک لەسەر ئەو پرسە گرنگانە کە پەیوەندى راستەوخۆى بە جەماوەرەکانیانەوە هەیەو ئەندامانیان رۆژانە لەرێگەى تەلەفۆن و نامەوە داوا لە دەزگاى میدیایی خەندان دەکەن راپۆرت و هەواڵیان بۆ ئامادەبکەین لەسەر بابەتە گەرمەکانى رۆژ، ئامادەنەبن لەڕێگەى دەزگا میدییایەکانەوە جەماوەرەکانیان لە بڕیارەکانیان ئاگاداربکەنەوە، چۆن دەتوانن پەیوەندییەکانیان لەگەڵ لایەنگرانیان بەردەوامى پێ بدەن؟ ئایا لایەنگرانى ئەو حزبانە گرنگ نییە لە ڕێگەى دەزگا میدیاییەکانەوە لە وردو درشتى کۆبوونەوەی حزبییەکانیان ئاگاداربن؟ باشە ئەگەر میدیا و میدیاکاران لە هەرێمى کوردستان بایکۆتى بەرپرسان بکەن، هەڵوێستى ئەو حزبانە چى دەبێت؟\nلەجیاتى وەڵامدانەوە پێى وتم ئێستا سەرقاڵى خواردنەوەم\nیەکێکى دیکە لە رۆژنامەنووسەکانى هەرێمى کوردستان بە خەندان-ى راگەیاند : ئێوارەیەکی هەینی بۆ لێدوانێکی رۆژنامەوانی پەیوەندیم کرد، بە یەکێک لە لێپرسراوانی داکۆکى لە رۆژنامەنووسان، بەمجۆرە وەڵامم وەرگرت: "تۆ ئێستا بۆ پەیوەندی دەکەیت ؟ من وا لە مەجلیسام و دانیشتووم ئەخۆمەوە"، خەندان لەچوارچێوەى ئەخلاقى کارى رۆژنامەنووسیدا ئامادەنەبوو ناوى رۆژنامەنووسەکە و بەرپرسەکە بڵاوبکاتەوە.\nبەرپرسێک پێى وتم ئەرێ ئەم "جڕە جڕە"ت لە چییە؟\nهەروەها پەیامنێرى خەندان لە شارى سلێمانى لەکاتى وەرگرتنى زانیارى لەسەر پێکهێنانى کابینەى نۆیەمى حکومەت و دواین کۆبوونەوەى نێوان پارتى و یەکێتى پەیوەندى دەکات بە ئەندامێکى سەرکردایەتى پارتى دیموکراتى کوردستان، کە هاوکات ئەندامى لیژنەى دانوستانى ئەو حزبەیە، وەک ئەو رۆژنامەنووسە وتى "هەر کە پرسیارەکەم ئاراستە کرد پێى وتم ئەرێ ئەم "جڕە جڕە"ت لە چییە، ئیشم هەیە بەبێ وەڵامدانەوە و خواحافیزیکردن تەلەفۆنەکەی بەسەردا داخستمەوە".\nبەهۆى وەڵامنەدانەوەى رۆژنامەنووسان زانیارى ناراست بڵاودەکرێتەوە\nیاساكانی تایبەت بە میدیا لە هەرێمی كوردستان بەتایبەت هەردوو یاسای ژمارە (35)ی ساڵی (2007)ی تایبەت بە ڕۆژنامەگەری و یاسای ژماره (11)ی ساڵی 2013 ی تایبەت بە بەدەستهێنانی مافی زانیاری، جەختیان لەسەر ئەو مافە كردوەتەوە بۆ میدیاكان.\nد.كارزان محەمەد پسپۆڕ لە یاساكانی میدیا لەو بارەیەوە بە خەندان-ى راگەیاند: "هەر دەزگایەكی حكومی و حزبی ئەگەر كەمتەرخەمی لەو ئەركە قانونییە بكات، ئەوا دەرفەت بۆ میدیاكان دەڕەخسێنێ كە پەنا بۆ سەرچاوەی تایبەت ببەن، تەنانەت زۆرجاریش بەوهۆیەوە واتەوات و زانیاری ناڕاستیش سەبارەت بەو مەسەلانە بڵاوكراوەتەوە، كە زانیاری تەواوەتی لەبارەیەوە ناخەنەڕوو".\nلە یاسای بەدەستهێنانی زانیاریدا، ماددەی چوارەم جەختی لەسەر مافی بەدەستهێنانی زانیاری كردوەتەوە، لە ماددەی حەوتەمیشدا ئاماژەی بەوە داوە كە هەر دامودەزگایەكی گشتی یاخود تایبەتی فۆرمی داواكردنی زانیاری ئامادە بكات بۆ پێدانی زانیاری، نابێ ماوەی وەڵامدانەوەش لە (15) رۆژ بترازێت.\nبەرپرسان زانیاری گرنگیان داوەتە میدیا بیانییەكان\nئەو پسپۆڕەى یاساى رۆژنامەگەرى راشیگەیاند، "هۆكاری وەڵام نەدانەوە و خۆدزینەوەی بەرپرسانی حكومی و حیزبی لە پێدانی زانیاری بۆ میدیاكان دەگەڕێتەوە بۆ بێ منەتبوونیان لە میدیای كوردی، چونكە زۆرجار هەر ئەو بەرپرسە باڵایانە زانیاری گرنگیان داوەتە میدیا بیانییەكان، خۆدوورخستنەوەشیان لە میدیای كوردی، بێباكییە دەرهەق بەو جەماوەرەی كە لە كاتی هەڵبژاردندا داوای دەنگیان لێ دەكات".\nسەبارەت بەو پرسیارەش كە هەندێكجار لەبری وەڵامدانەوەی دروستی رۆژنامەنووسان لەكاتی وەرگرتنی زانیاریدا، "پێویستە هەر رۆژنامەنووسێك ئەگەر تەشهیر یاخود سوكایەتی پێكرا لە كاتی وەڵامدانەوەدا، ئەوا بەپشتبەستن بە یاسای رۆژنامەگەری پەنا بۆ دادگا ببات، چونكە هەرجۆرە دەستدرێژییەك بۆسەر رۆژنامەنووسان، بە دەستدرێژی و پێشێلی كارمەندێكی گشتی حكومی دادەنرێت". كارزان محەمەد وادەڵێت.\nوتەبێژەکەى حکومەت دوو مانگە جوابى خەندان ناداتەوە\nهەر سەبارەت بە پرسى وەڵامنەدانەوەى رۆژنامەنووسان لەلایەن بەرپرسانى حکومى چەندین نموونەى زیندوو هەن، سەفین دزەیی کە وتەبێژە تاقانەکەى حکومەتى هەرێمى کورستانە، لەماوەى دوو مانگى رابردوودا خەندان چەندینجار پەیوەندى پێوەکردووە، بەڵام بەهیچ شێوەیەک وەڵامى نەداوەتەوە، زۆرجاریش لە برى وتەبێژەکەى حکومەت کەسێک وەڵامدەداتەوەو دەڵێت بەنامەیەک پرسیارەکەت ئاڕاستەى وتەبێژى حکومەت بکە، بەڵام دواتر وەڵامى ئەو پرسیارەش ناداتەوە کە لەڕێگەى نامەوە ئاڕاستەى دەکرێت، خەندان ژمارەى پەیوەندییە تەلەفۆنییەکان و کاتەکانى لاى خۆى پاراستووە.\nبەشێک لە بەرپرسەکان ئەتەکێتی وەڵامدانەوەیان نییە\nلاى خۆشیەوە رۆژنامەنووس سەردار محەمەد بەخەندانى راگەیاند، "کاری رۆژنامەنووسی یەکێکە لە پیشە قورسەکان، بەتایبەت بۆ ئەو میدیایانەی ئەهیلین یاخود سەربەخۆن یان سەر بەحزبی دەسەڵات نین، ئەوە وایکردووە زۆر کێشە بۆ رۆژنامەنووسان دروست دەبێت کە بەشێک لە بەرپرسەکان ئەتەکێتی وەڵامدانەوەیان نییە، پەی بەو گۆڕانکارییانە نابەن کە لەژیانی ئەمڕۆدا رووداودات، هەست بەو بەرپرسیارێتیە ناکەن کە بەرامبەر کۆمەڵگا هەیانە، تا کارەکانیان بۆ ڕایگشتی روونبکەنەوە، بەشێکیان بەشێوەیەکی ناشرین مامەڵە لەگەڵ رۆژنامەنووساندا دەکەن.\nبەوتەى سەردار محەمەد تا ئێستا لە کوردستان کار بە یاسای بەدەستهێنانی زانیاری نەکراوە، بۆیە بۆ رۆژنامەنووسە سەربەخۆکان کارێکى قورسە، لە بەڕێوەبەرێکەوە تاکو لوتکەى دەسەڵات زانیارى نادەنە رۆژنامەنووسان لە کاتێکدا هەندێک بابەت هەیە پێویستى بە بنکۆڵکارییە.\nبەرپرسان ئەگەر زانیاریش بدەن بە دەزگاکانی خۆیانی دەدەن\nسەنتەری میترۆ بۆ داکۆکی لە مافی رۆژنامەنووسان دەڵێت، گرفتی زۆر هەیە لە پێدانی زانیاری بە رۆژنامەنووسان لە کوردستان لە کاتێکدا کە یاسایەکی تایبەت هەیە بەو بوارە ئیهمالکراوە و جێبەجێناکرێت و بەرپرسەکان رێز لە یاسای کاری رۆژنامەنووسی و یاسای مافی بەدەستهێنانی زانیاری ناگرن.\nحکومەتی هەرێم و حزبەکان هەموو زانیارییەک بە نهێنی گەورە تەماشا دەکەن\nرەحمان غەریب، رێکخەری سەنتەری میترۆ بە خەندان-ی وت" حکومەتی هەرێم و حزبەکان هەموو زانیارییەک بە نهێنی گەورە تەماشا دەکەن، جیاکارییەکی زۆر دەکەن لە نێوان رۆژنامەنووسی دەزگاکانی راگەیاندندا و ئەگەر زانیاریش بدەن بە دەزگا راگەیاندنەکانی خۆیانی دەدەن".\nدەشڵێت، ئەو بەرپرسەی کە زانیاری نادات بە رۆژنامەنووسان دوو یاسا پێشێلدەکات یاسای کاری رۆژنامەنووسی و یاسای مافی دەستکەوتنی زانیاری، بۆ نموونە ئەگەر بەرپرسێکی حکومی زانیاری نەدات لەسەر فەرمانگە و ئەدای ئیشەکانی دامەزراوەکەی ئەوە مانای ئەوە دەگەیەنێت شەفافییەت نییە لەو دامەزاوەیەدا.\nوتیشی،" ئەم حکومەتە دروشمی بەرهەڵستی بەرەنگاربوونەوەی گەندەڵی بەرزکردووەتەوە کە بە شەفافیەت دەبێت، نەک ئەوەی کە بەڕووی میدیاکان و رۆژنامەنووساندا داخراوبن، بە پێچەوانەوە ئەگەر بیانەوێت لێپرسینەوە بەهێز بکەن، دەبێت شەفافییەت هەبێت، چونکە ئەوکاتە حکومەت راستگۆیە لەگەڵ بەرەنگاربوونەوەی گەندەڵی، بەڵام لەبەرئەوەی شەفافیەت و لێپرسینەوە نییە لەهەرێمی کوردستان، بۆیە بەرەنگاربوونەوەی گەندەڵیش تەنها دروشمە و نەچووەتە بواری جێبەجێکردنەوە".\nتێبینى: خەندان ناوى دەیان رۆژنامەنووسى لایە کە لەماوەى رابردوودا بەرپرسان دەرگاى وەڵامدانەوەى کارە رۆژنامەنووسییەکانیان لێداخستوون.\n#رۆژنامە #هه‌رێمی كوردستان


تۆ لێرەیت:ماڵپەڕ زانیاری\nپێش ئەوەی بچینە ناو بازاڕی ئاڵوگۆڕ و پشکداری، دەبێت لە یادت بێت کە دراوی بازرگانی و بەرهەمەکانی تری وەبەرهێنان لە کاری بازرگانی بە سروشتی خۆیان و هەمیشە مەترسی بەرچاویان تێدایە. سەرئەنجامی سەرئێشە جۆراوجۆرەکانی دارایی، نەک هەر لەوانەیە بە شێوەیەکی بەرچاو سەرمایەکەت زیاد نەکەیت، بەڵکو لەوانەیە بە تەواوەتی لەدەستی بدەیت.\nبۆیە، کریارەکانمان دەبێت توربۆ فۆرێکس دڵنیا بکەنەوە کە لە هەموو دەرئەنجامەکانی ئەم مەترسیە تێگەیشتوون، کە هەموو وردەکاریەکان، یاسا و رێساکان دەزانن کە وەبەرهێنانی بەرهەمەکان بەڕێوە دەبەن، بە بۆنە بازرگانیەکانیشەوە، کە کاریگەریان لەسەر گۆڕینی سەرمایە دیارکراوەکان هەیە. کڕیارەکان لەوە تێدەگەن کە مەترسی و خاسێتی تایبەت کاریگەریان لەسەر نرخ، نرخی گۆڕینەوە و بەرهەمەکانی وەبەرهێنان هەیە. ئەم مەترسیانە کەمبوونەوەی نەختینە، گۆڕینی نرخ، گۆڕانکاریی خێرا و حاڵەتێک کە لە کۆنترۆڵدا نیە دەگرنەوە.\nئەم مەترسیانە کەمبوونەوەی نەختینە، گۆڕینی نرخ، گۆڕانکاریی خێرا و حاڵەتێک کە لە کۆنترۆڵدا نیە دەگرنەوە.\nتوربۆ فۆرێکس بەرپرس نیە لە هەر زیانێک کە لە ئەنجامی رێگریەکانی حکومەت، یاساکانی گۆڕینەوە دراوی بیانی یان بازاڕی پشکداری، چالاکی سەربازی، هەڵپەساردنی بازرگانی و بارودۆخێک بێتە ئاراوە کە لە دەسەڵاتی ئێمەدا نیە.


کوشت وبڕی موسڵمانانی میانمار ڕاگرن - Mehr News Agency\n11 rezberê 2017 - 08:30\nNews Code 12708\nکوشت وبڕی موسڵمانانی میانمار ڕاگرن\nسەرۆک کۆماری تورکیا بە ئاماژە بەوەی کە وڵاتەکەی ئامادەیە تا یارمەتی موسڵمانانی میانمار بدات، داکۆکی لە ڕاگرتنی توندوتیژییەکان لە دژی موسڵمانانی میانمار کرد.\nبە ڕاپۆرتی ئاژانسی مێهر بە گێرانەوە لە تاس، ڕەجەب تەیب ئەردۆغان سەرۆک کۆماری تورکیا ئەمڕۆ یەکشەممە لە کۆبوونەوەی کۆمکاری لووتکەی وڵاتانی ئیسلامی لە بواری زانست و تەکنۆلۆژیا وێرای پاڵپشتی دەربڕین بۆ موسڵمانانی ڕۆهینگیایی، ڕایگەیاند: برایانی موسڵمانی ئێمە لە میانمار بەرەوڕووی سووکایەتی پێ‌کردنن. ئەوان ناچارن ماڵ و یانەی خۆیان بە جێ بێڵن، ئێمە دەبێ هەوڵی خۆمان بۆ پێشگری لەو هەڵسوکەوتە هەڵاواردن‌کارنە بخەینە گەڕ.\nناوبراو وتیشی: ئێمە هەوڵ دەدەین بە یارمەتیی خەڵکی میانمار و بەنگڵادێش پێشگری لەو کارەساتە مرۆییە بکەین.\nسەرۆک کۆماری تورکیا بە ئاماژە بەوەی کە موسڵمانانی ئاوارەی میانماری کە ئێستا لە بەنگڵادێش دەژین پێویستیان بە نیشتەجێ کردنە، جەختی لەوە کردەوە: وڵاتانی ئیسلامی بۆ کۆتایی هێنان بەو توندوتیژیانە دەبێ هەوڵی خۆیان بدەن.\nشایانی باسە، بووداییەکانی میانمار ماوەیەکە دوور و درێژە کە کەمینە موسڵمانەکانی ئەو وڵاتەیان خستۆتە ژێر گوشارەوە، بە چەشنێک کە مافە سەرەتاییە و بە حەقەکانیان لێ زەوت کردوون. هەندێکیان ئاماژەیان بەوە داوە کە دەوڵەتی میانمار مافی هاووڵاتێتی لێ ستاندوونەتەوە.\nبە وتەی ڕێ بە گوێرەی ڕێکخراوی نەتەوە یەکگرتووەکان ژمارەی ئاوارە موسڵمانەکانی میانمار کە پەنایان بردۆتە بەنگڵادێش لە ٣٠٠ هەزار کەس تێپەڕێوە.


دوایین بارودۆخی سامان نەسیم، ئەو زیندانییە سیاسییە کوردەی کە لە بەرەبەری ئیعدام کردن دایە\n20:23 - 29 رێبەندان 2714\nکوردستان میدیا: پشتیوانیی هەمە لایەنە لەلایەن چالاکانی سیاسی و ناوەندەکانی مافی مرۆڤ لە سامان نەسیم، زیندانیی سیاسیی کوردی مەحکووم بە ئیعدام، هەتا ئێستا دژکردەوەی دەزگایی رێژیمی ئیسلامی بەداوە نەبووە و ئەگەری ئیعدام کردنی ئەو زیندانییە سیاسییە کوردە هەتا ٢٤ کاتژمێری دیکە لە ئارا دایە.\nبەپێی راپۆرتی ماڵپەڕی کوردستان میدیا، پشتیوانی رێکخراوەکان و ناوەندەکانی مافی مرۆڤ، چالاکانی سیاسی، مەدەنی و رۆژنامەنووسان لە سامان نەسیم زیندانیی سیاسیی کورد،کە ئەگەری ئیعدام کردنی لە ئارادایە، زیاتر پەرەی ئەستاندووە.\nپشتیوانی هەمە لایەنە لە سامان نەسیم رۆژی هەینی رێکەوتی ١٧ی رێبەندانی ١٣٩٣ی هەتاوی، بە دەرکردنی بیانییەیەک لەلایەن ریکخراوی لێبوردنی نێونەتەوەیی و داواکاری ئەو رێکخراوە نێودەوڵەتییە بۆ رزگارکردنی گیانی ئەو زیندانە سیاسیە کوردە، دەستی پێکردووە.\nرێکخراوی لێبوردنی نێونەتەوەیی سەبارەت بە ئەگەری بەڕێوەچوونی حووکمی ئیعدامی سامان نەسیم لە رێکەوتی ٣٠ی رێبەندان ١٣٩٣ی هەتاوی هوشداری دابوو و چەندین جار داوای کردووە کە بەرپرسانی رێژیمی ئێران پێویستە هاوکاری بکەن.\nبەپێی بەیانییەی ئەو ناوەندەی مافی مرۆڤ، سەرەڕای وەبیرهێنانەوە بە رێژیمی ئیسلامیی ئێران کە هەر دوو بەڵێنی نێودەوڵەتی مافی مەدەنی و سیاسی و کۆنوانسیۆنی مافی منداڵانی قەبووڵ کردووە، لەو بەڵێننامەیەدا بە روونی ئاماژەی پێکراوە کە ئیعدامی کەسانی ژێر تەمەن ١٨ ساڵ کە تاوانێکیان ئەنجام داوە قەدەغە راگەێندراوە و داوا لەو رێژیمە داوا کرابوو کە حوکمی سامان نەسیم رابگیرێت و پەروەندەکەی عادڵانە پێداچوونە بکرێت.\nهەروەها لەو بەیانییەدا جەخت کراوەتەوە کە دانپێدانانی ئەو زیندانییە سیاسییە کوردە لەژێر ئەشکەنجەدا بووە.\nدوابەدوای رێکخراوی لێبوردنی نێونەتەوەیی رۆژی سێشەممە رێکەوتی ٢١ی رێبەندانی ١٣٩٣ی هەتاوی رێکخراوی چاوەدێری مافی مرۆڤیش لە بەیاننامەیەکدا نیسبەت بە ئەگەری ئیعدامی سامان نەسیم دژکردەوەی نیشان دابوو.\nرێکخراوی چاوەدێری مافی مرۆڤ بە جەخت کردنەوە لەسەر ئەوەیکە سامان نەسیم بەپێی ئیزنی لقی بەڕێوەبەری قووەی قەزائیە لە کۆتاییەکانی مانگی رێبەنداندا لە سێدارە دەدرێت، داوای کردووە کە حوکمی ئەو زیندانییە سیاسییە کوردە رابگیرێت.\nبە زیاتربوونی پشتیوانی هەمە لایەنەی ناوەندەکانی مافی مرۆڤ لە سامان نەسیم، چەندین ناوەندی مافی مرۆڤی کوردستان لە بەیاننامەیەکدا نیسبەت بە ئەگەری بەڕێوەچوونی حوکمی ئیعدامی سامان نەسیم دژکردەوەی نیشان داوە داوایان کردووە کە ئیعدامی ئەو زیندانییە سیاسییە کوردە رابگرن.\nلە راگەیەندراوێکدا، لە رێپۆرتێرانی تایبەتی رێکخراوی نەتەوە یەکگرتووەکان و بە تایبەتی هەواڵنێری تایبەتی لەسێدارەدان، هەواڵنێری تایبەتی سەربەخۆیی دادوەران و هەروەها رێپۆرتێری دۆخی مافی مرۆڤی ئێران داوا کرابوو کە هەرجۆرە رێکارێک بۆ پێشپێگرتنی لەسێدارەدانی سامان بگرنە بەر.\nبە سەرجەرم ئەم هەوڵانەوە، رۆژی دووشەممە٢٧ی رێبەندان، رێکخراوی لێبوردنی نێونەتەوەیی بۆ دووهەمین جار لە ماوەی رابردوودا بە دەرکردنی راگەیەندراوێک بە تەرکیز لەسەر ئەوەی کە راسپێردراوانی رێژیمی ئێران سامانی نەسیمیان بۆ دانپێدانانی تەلەڤیزیۆنی داوەتە بەر لێدان و هەڕەشە، سەبارەت بە ئیعدامی ئەو زیندانییە کوردە هوشداریان داوە.\nبەپێی راپۆرتەکان، بە بەرینتر بوونەوی پاڵپشتییەکان لە سامانی نەسیم، بە بانگەشەی بەربڵاوی کۆمیتەی نێودەوڵەتیی دژە ئیعدام، رۆژی دووشەمە، هەڵسووڕاوانی سیاسی و مەدەنیی دانیشتووی ستۆکهۆڵم بە کۆبوونەوەیەکی نارەزایتی دەربڕین، لەسێدارەدانی ئەو لاوە کوردەیان لەلایەن رێژیمی ئێران مەحکووم کرد.\nهەر لەم پەیوەندییەدا، فیدراسیۆنی نێودەوڵەتیی کۆمەڵەکانی مافی مرۆڤ و رێکخراوە ئێرانییەکانی ئەندامی ئەو یەکیەتییە، کۆمەڵگەی بەرگری لە مافی مرۆڤی ئێران و سەنتەری بەرگریکارانی مافی مرۆڤ بە دەرکردنی راگەیەندراوێک داوایان لە رێژیمی ئێران کردووە کە دەست لە ئامادەکاری بۆ لەسێدارەدانی ئەو لاوە کوردە هەڵبگرێ.\nلەم داوا هاوبەشەدا رووبە رێژیمی ئێران هاتووە کە بە زووترین کات ئەو حوکمە کە لەگەڵ بنەماکانی مافی مرۆڤ ناتەبایە، هەڵبوەشێنێتەوە.\nلە درێژەی پاڵپشتییە یەک لەسەر یەکەکان لە سامان نەسیم، ٢١ زیندانیی سیاسیی بەندکراو لە زیندانی گەهەردەشت لە نامەیەکدا داوای هەڵوەشاندنەوەی ئەو بڕیارە حکوومەتییەیان کردووە.\nئەم بەندکراوە سیاسییانە وێڕای مەحکووم کردنی ئەو بڕیارە داوایان لە سەرجەم سەرچاوەکانی بەرگریی مافی مرۆڤ و بە تایبەت ئەحمەد شەهید کردووە کە ئەو بڕیارە دژە مرۆییە مەحکووم بکەن و بە گژیدا بچنەوە.\nهەر لەو پەیوەندییەدا ٣١٥ هەڵسووڕاوی سیاسی، مەدەنی و فەرهەنگی لە چەند راگەیەندراوێکدا داوای راگرتنی بەپەلەی ئەو بڕیارەیان کردووە.\nلە راگەیەندراوێکدا کە بە واژۆی ٣٠٠ هەڵسووڕاوی مەدەنی و سیاسی گەیشتووە، داوای دەسپێکردنی هەوڵێکی بەپەلە لە لەلایەن ناوەند و سەچاوەکانی داکۆکیکاری مافی مرۆڤ کراوە کە بە دەستێوەردانی شوێندانەری خۆیان ئەو بڕیارە هەڵبووەشێننەوە.\nسامانی نەسیم لە دایکبووی ساڵی ١٣٧٣ و خەڵکی شاری مەریوانە.\nناوبراو لە پووشپەڕی ١٣٩٠ و لەکاتێکدا کە ١٧ ساڵ تەمەنی بوو لە سنووری سەردەشت گیرا و بۆ ماوەی دوو مانگ لە گرتنگەی حیفازەت ئیتلاعاتی سپای پاسداران لە ئورمیەدا بوو و پاش لێدان و شکەنجەیەکی زۆر بۆ زیندانی مەهاباد راگوێزرا.\nئەم هاووڵاتییە کوردە لە کۆتاییدا بە تۆمەتی موحاربە لە رێگەی ئەندامەتی لە یەکێک لە حیزبەکانی ئۆپۆزیسیۆنی رێژیمی ئێران لەلایەن دادگای ئینقلابی مەهابادەوە حوکمی لەسێدارەدانی بەسەر داسەپا و ئەو حوکمە لەلایەن دادگای پێداچوونەوی ئورمیە و لقی ٣٢ی دیوانی بەرزی وڵات، وەک خۆی پشتڕاست کرایەوە.


NRT TV | جیهان | روسیا: روبەڕوبونەوەی سەربازی نێوان سوریا و ئۆپۆزسیۆن کۆتایهاتووە\nسێرگی لاڤرۆڤ وەزیری دەرەوەی روسیا لە چاوپێکەوتنێکیدا لەگەڵ کەناڵی ئەلعەرەبیەدا رایگەیاند، "لەم دواییانە لە سەردانێکم لە دیمەشق گەڕامەوە لەگەڵ یوری بۆریسۆڤ جێگری سەرۆکی حکومەتی روسیا، کە گفتوگۆکانمان دەربارەی هاریکاری ئابوری بوون، بەڵام من لەگەڵ هاوکارانم دۆخە سیاسیەکانمان تاوتوێکرد."\nراشیگەیاند، "ئەوانەی لەگەڵ سەرۆک بەشار ئەسەد و بەرپرسەکانی تر گفتوگۆیانکردبێت ئەوەیان لا دروسبووە کە حکومەتی سوریا بۆ چارەسەرکردنی گرفتەکانی پەنا نابەتە بەر چەک، بەڵکو روبەڕوبوونەوەی سەربازی لە نێوان حکومەت و ئۆپۆزسیۆن کۆتاییهاتووە."\nجەختی لەوەشکردەوە، کە لە سوریادا دوو خاڵی گرنگ و گەرم ماون ئەوانیش ئیدلب و رۆژهەڵاتی فوڕاتە.\nدەشڵێت، "رۆژهەڵاتی فوڕات سەربازی نا یاسایی ئەمریکی لێیە لەگەڵ هێزە کوردییەکاندا."\nباسی لەوەشکرد، "ئەمریکیەکان ناوچەکەیان رادەستی کۆمپانیا نەوتییەکان کردووە و ئێستا خەریکی دەرهێنانی نەوتن بۆ مەبەستە تایبەتەکانیان و هیچ رێزێک لە سەروەری سوریا و یەکپارچەیی خاکەکەی ناگرن."\nپاش دەساڵ لەبەرپابوونی جەنگ لە سوریا، لە ئێستادا بەشێک لە خاکی ئەو وڵاتە لەژێردەسەڵاتی ئۆپۆزسیۆندایە و کۆمپانیا ئەمریکییەکان رێکەوتنی ئابوری لەگەڵیاندا واژۆکرد لە بواری بەرهەمهێنانی نەوتدا، ئەم هەنگاوەش هەریەک لە حکومەتی سوریا و تورکیا و روسیای نیگەرانکردووە.


وەک پێداچوونەوەی ٢٠:٥٢، ١٢ی تشرینی دووەمی ٢٠١٨\n٢٧٧ بایت زیاد کرا ، ٣ years ago\nوەک پێداچوونەوەی ١٢:٥٩، ٧ی حوزەیرانی ٢٠١٧ (دەستکاری)\nب (Serchia پەڕەی کوردەکانی خوراسانی گواستەوە بۆ کوردانی خۆراسان)\nوەک پێداچوونەوەی ٢٠:٥٢، ١٢ی تشرینی دووەمی ٢٠١٨ (دەستکاری) (پووچەڵکردنەوە)\n'''کوردەکانی خوراسان''' بەشێک لە خەڵکی [[کورد]]ن کە لە باکووری خوراساندا لە وڵاتی [[ئێران]] نیشتەجێن. بە شێوەزاری [[کرمانجی|کورمانجی]] قسە دەکەن و لە ئێستەدا جەماوەریان دەگاتە یەک ملوێن و پێنسەد ھەزار کەس. ئەم کوردانە لە سەردەمی [[شا عەباسی سەفەوی]]دا لە لای [[ورمێ]]وە بۆ خوراسان کۆچ دراون.<ref>[https://www.kojaro.com/2016/10/29/122951/kurdish-tribes-khorasan/ The tribes of Khorasan Kurds]</ref><ref>[http://www.pen-kurd.org/englizi/varia/The-Kurds-in-Khorasan.pdf The Kurds in Khorasan, North-east of Iran ]</ref>\n'''کوردانی خوراسان و ھەرێمەکانی دەوروبەر:'''\n# دوایی پاراستنی سنوورەکان، ھێمن کردن و دەرکردنی ھێزە تورکمەن، قەزاق، ئۆزبەک و تەتارەکان، پاشایی حکومەتی سەفەویان داواکاریەکانی کورد وەکۆ ھەرێمێک سەربەخۆ پشتگۆ دەخات. کورد لەوێندەر دەبێتە سەربازی ئەم حکۆمەتەنا، جارجاران دەست بە شۆڕش دەکەن و شۆڕشەکانیان تێکدیشکەندرێت. لە ساڵی ١٨٨١ بە پێی پەیماننامەیی ئاخال کە شاری فیرۆزە شاری کوردی دەفرۆشێت بە سۆڤیەت، سەردار ئێوەزخان لە سالی ١٨٩٠ دەست بە شەڕی پارتیزانی دەکات. دوایی فرۆشتنی ٣٠٠ کچی کورد (ھەر کامیان بە نیو تەن گەنم وەکە زەریبە لە ساڵی ١٩٠٥) بە تورکمەنان لە لایی حکومەتی ناوەندی دەبێتە ھۆیی نەرازایەتی خەلکی کورد جەجۆخان شۆڕێشەکی گەورە دەکات و شارەکانی شیروان و بەشێک لە قۆچان کۆنترۆل دەکات.\n# لە ساڵانی ١٩١٧، خدوو سەردار و ١٩٢١ تا ١٩٢٧ شۆرەشی فەرەجۆلاخان بە ھۆیی نەبوونی بەرەیی ئێکگرتوویی کورد شۆڕشی کورد لە خوراسان ناو دەچێت. زۆربەیی کوردانی خوراسان شیعەن وبە شێوەزاری کورمانجی ژووروو قسە دەکەن. نەبوونی ناوەندەکانی کوردی سەربەخۆ و ئاستی رەوشەنبیری و لاوازی نەتەوی لە ناو کوردەکانی خوراساندا بووەتەوە ھۆکاری بەکارھێنانی کورد بو ئامانجی دژمنانی گەلی کورد. لە ساڵەکانی رابڕدوودا چەند گۆڤار و رۆژنامە بە زمانی کوردی لەو ناوچەیە بەڵاو دەبوون کەچی دوایی ماوەیێک رایانگیران. تەنیا دەزگایی راگەیاندنی کوردی لە خوراسان رادیۆ کورمانجی یە کە نیو کاتژمێر لە رۆژدا بڵاو دەبێتەوە. پێشھاتەکانی ھەرێمی کوردستان و مەدیایی کوردی بۆکوردانی خوراسان جێگای سەڕنج بووە و تووانیەتی لە خوراسان جێگایی خۆی بکاتەوە، بەڵام نەبوونی پێوەندی لە استی پێویست لەگەڵ بەشەکانی کوردستان و دووربوونی رێکا کەلتووری ئەم ھەرێمی کوردیە لە خوراسان و زمانی کوردی لە مەترسیدایە.\n[[پۆل:پارێزگای خۆراسانی ڕەزەوی]]\nوەرگیراو لە «https://ckb.wikipedia.org/wiki/تایبەت:MobileDiff/595283»


نیسان 2020 - رۆژناما بنگەهێ لالش\nالمحفوظات ل نیسان 2020\nچوو راستى بۆ نووچه‌یێ وه‌غه‌ركرنا هۆنه‌رمه‌ند سه‌عید گاباری نينه\n| التاريخ: نیسان 30, 2020\nچوو راستى بۆ نووچه‌یێ وه‌غه‌ركرنا هۆنه‌رمه‌ند سه‌عید گاباری نينه وشه: ده‌ما دوو روژایه، ساخله‌میا هو ...\nچوو راستى بۆ نووچه‌یێ وه‌غه‌ركرنا هۆنه‌رمه‌ند سه‌عید گاباری نينه وشه: ده‌ما دوو روژایه، ساخله‌میا هونه‌رمه‌ند سه‌عید گاباری تێكچوی و ده‌نگویێ وه‌غه‌ركرنا وی ل تورێن جڤاكی هاتیه به‌لاڤكرن، به ...\nنیسان 30, 2020\nنه‌ریته‌كێ سه‌یر يێ هۆله‌ندییا ل نك چوو كه‌سان ل دنیايێ دا نینه\nنه‌ریته‌كێ سه‌یر يێ هۆله‌ندییا ل نك چوو كه‌سان ل دنیايێ دا نینه وشه: هۆڵه‌ندییه‌كان تاكه نه‌ته‌وه‌ى ئ ...\nنه‌ریته‌كێ سه‌یر يێ هۆله‌ندییا ل نك چوو كه‌سان ل دنیايێ دا نینه وشه: هۆڵه‌ندییه‌كان تاكه نه‌ته‌وه‌ى ئه‌م دنیایه‌ن رێت ده‌ده‌ن كاتێك به به‌رده‌م ماڵه‌كه‌یان تێپه‌ڕیت سه‌یرى ژووره‌وه‌یان بكه‌یت، چو ...\nمیرێ ئێزدیان:بزاڤێن سەرۆکێ هەرێما کوردستانێ بلند دنرخينین\nمیرێ ئێزدیان:بزاڤێن سەرۆکێ هەرێما کوردستانێ بلند دنرخينین دهۆک - KDP.info - میری ئێزدییان، میر حازم تەحسی ...\nمیرێ ئێزدیان:بزاڤێن سەرۆکێ هەرێما کوردستانێ بلند دنرخينین دهۆک - KDP.info - میری ئێزدییان، میر حازم تەحسین بەگ، ڕایگەیاند، هەوڵەکانی سەرۆکی هەرێم بۆ ڕزگارکردن ڕفێنراوانی ئێزدی بەرز دەنرخێنن و جێگەی با ...\nدوو کۆمپانیێن ئەلمانی و ئەمریکی: ل پايزا بێت ڤاکسین بۆ کۆرۆنايێ دێ به‌رهه‌ڤ بت\nدوو کۆمپانیێن ئەلمانی و ئەمریکی: ل پايزا بێت ڤاکسین بۆ کۆرۆنايێ دێ به‌رهه‌ڤ بت رووداو - هەولێر دوو کۆمپان ...\nدوو کۆمپانیێن ئەلمانی و ئەمریکی: ل پايزا بێت ڤاکسین بۆ کۆرۆنايێ دێ به‌رهه‌ڤ بت رووداو - هەولێر دوو کۆمپانیای ئەڵمانی و ئەمریکی بە هاوبەشی دەستیانکردووە بە تاقیکردنەوەی ڤاکسین لەسەر مرۆڤ و دەڵێن، لە دا ...\n٨ کەسێن دی ل هەرێما کوردستانێ تووشی کۆرۆنایێ بوون\n٨ کەسێن دی ل هەرێما کوردستانێ تووشی کۆرۆنایێ بوون ئەڤرۆ نیوز: وەزارەتا ساخلەمیێ یا هەرێما کوردستانێ راگەه ...\n٨ کەسێن دی ل هەرێما کوردستانێ تووشی کۆرۆنایێ بوون ئەڤرۆ نیوز: وەزارەتا ساخلەمیێ یا هەرێما کوردستانێ راگەهاند کو ٨ کەسێن دی ل پارێزگەها هەولێرێ تووشی ڤایرۆسێ کۆرۆنایێ بوون. وەزارەتا ساخلەمیێ دیار کریە ...\nمەھدی حەسەن:دژایەتیا پارتی و بارزانی ژبۆ نەمانا کوردستانێ یە\nدژایەتیا پارتی و بارزانی ژبۆ نەمانا کوردستانێ یە مەھدی حەسەن جارەکا دی ھندەک کەسا ئەڤێن نیڤ رێبەریا پارت ...\nدژایەتیا پارتی و بارزانی ژبۆ نەمانا کوردستانێ یە مەھدی حەسەن جارەکا دی ھندەک کەسا ئەڤێن نیڤ رێبەریا پارتێن دەست چێکەرێن داگیرکەرا دکەن، یێن ھەولا پیلانەکا رورەشیێ دکەنە ڤە دگەل بەغدا کو نەھێلن پارتی ...\nجێگرێ پارێزگەرێ مووسل:رێكخراو نەوێرن بچنە شنگال\n| التاريخ: نیسان 28, 2020\nجێگرێ پارێزگەرێ مووسل:رێكخراو نەوێرن بچنە شنگال باسنيوز: جێگرێ پارێزگەرێ مووسل بۆ كارۆبارێن رێكخراو و ئا ...\nجێگرێ پارێزگەرێ مووسل:رێكخراو نەوێرن بچنە شنگال باسنيوز: جێگرێ پارێزگەرێ مووسل بۆ كارۆبارێن رێكخراو و ئاواران دیاركركو گەلەك رێكخراو دەمێ قەستا مووسل دكەن ئەم هەولدەن ئەو رێكخراو بچنە شنگال كاربكەن ...\nنیسان 28, 2020\nوەزارەتا نافخۆ چەند بريارێن نوو دەركرن\nوەزارەتا نافخۆ چەند بريارێن نوو دەركرن هەولێر-KDP.info- وەزیری ناوخۆی حكوومەتی هەرێمی كوردستان، بڕیاری نو ...\nوەزارەتا نافخۆ چەند بريارێن نوو دەركرن هەولێر-KDP.info- وەزیری ناوخۆی حكوومەتی هەرێمی كوردستان، بڕیاری نوێی بۆ كردنەوەی چەند دەروازەیەكی سنووری بە چەند مەرجێك دەركرد. ئەمڕۆ ڕێبەر ئەحمەد وەزیری ناوخۆی ...\nوەزیرێ ساخلەمیا هەرێمێ روونکرنەک بەلاڤ کر\n| التاريخ: نیسان 25, 2020\nوەزیرێ ساخلەمیا هەرێمێ روونکرنەک بەلاڤ کر ئەڤرۆ نیوز: وەزیرێ ساخلەمیا هەرێما کوردستانێ، رەت دکەت کو هیچ ج ...\nوەزیرێ ساخلەمیا هەرێمێ روونکرنەک بەلاڤ کر ئەڤرۆ نیوز: وەزیرێ ساخلەمیا هەرێما کوردستانێ، رەت دکەت کو هیچ جۆداهیەک دناڤبەرا جۆرێ ڤایرۆسێ کۆرۆنا یێ ل هەرێما کوردستانێ و ل دەرڤەی هەرێمێ دا هەبیت. د. سامان ...\nمەھدی حەسەن:(ئێزدیاتی و شیخادی) رێبازا راستەقینەیا ئێزدیان\n| التاريخ: نیسان 24, 2020\n(ئێزدیاتی و شیخادی) رێبازا راستەقینەیا ئێزدیان مەھدی حەسەن ھەڤالان ئەڤە ماوەکا ھندەک ژ چالاکڤان و کەسێن ن ...\n(ئێزدیاتی و شیخادی) رێبازا راستەقینەیا ئێزدیان مەھدی حەسەن ھەڤالان ئەڤە ماوەکا ھندەک ژ چالاکڤان و کەسێن نەشارەزا ب تایبەت ل ئەورپا ل سەر تۆرێن چڤاکی و فیسبووکا بەحسێ ئولا ئێزدیاتیێ و شیخادی و قەول و ب ...


ناونیشانێك دەپوكێننەوە تا بێناوێك شكۆفە بكات..\nسەدایەك دەبێ بخنكێت تا نەشازێك ببێت بەجێگرەوە..\nبێباكییەكەی حزب و هێزو لایەنە سیاسیەكانی ئەم وڵاتە بەرامبەر بەوەی هەتا ئێرە بەدیهاتووە، بەرامبەر بەوەی هەتا ئێستا قوربانی لەپێناودا دراوە، بەرامبەر بەهەبوونی یەكتری، ئەوەتا هەبوونە جڤاكییەكەی بەمانای وشە، یانی بەهەموو ماناكانییەوە، بردوەتە ژێر پرسیارو مەترسیەكانی لەناو چوونەوەو، تەموومژاویكردوە !..\nئێستا لەم وڵاتەدا، ئێستا لەم بەشە كوردستانە ڕزگاركراوەدا، چاندنی تۆوی باوەڕایی گەوجێنەرو گوێڕایەڵیكردنی كوێرانە، گەواهیدانی درۆزنانە، تۆمەتباركردنی بێمروەتانە، تۆخكردنەوەی ئەم ڕەنگ و كاڵكردنەوەی ئەو ڕەنگ لەخوێناوی بەقوربانیكراوو قوربانیدەردا، تەنها لەپێناو سڕینەوەی یەكتریدا، تەنها لەپێناو ڕەوایەتیدان بەناڕەوایەتیدا، تەنها لەپێناو جێپێكردنەوەی خودو شوێنپێكاڵكردنەوەی ئەودا، بووە بەشای هەموو شتێك !..\nچەند بەرزە فڕن ئەو مرۆڤانەی لەپێناو هێنانە ئاراوەی ژیانێكی باشتر، هەبوونێكی شایستەتردا، شەهید دەبن، چەند نەمرن ئەو مرۆڤانەی بەزیندویی دێنە دنیاوەو، هەر بەزیندویش دەمرن، بەڵام بەداخەوە، بێباكی حزب و هێزو لایەنە سیاسییەكانی ئەم وڵاتە بەرامبەر بەخەون و خەمە جڤاكییەكە، ئەوەندە ئاست نزمە، وایكردوە تاكە خاوەن نەخشەكان، وایكردوە نووسەرو ڕۆژنامەوان و مەخلوقە ئازادیخوازەكان، لانیكەم وەها شەرەفێكیان بەبەردا نەبڕێت، وایكردوە باوەڕی لایەنداری لەعەقڵگەرایی باڵاتر ببیندرێت، وایكردوە ژانی لەدایكبوونی عەقڵ و عەقڵانیەت، لەژێر پرسیارو مەترسیەكانی لەبار چووندا، وەك هەمیشە لەچەمك و فۆڕمی جیاوازدا خۆی وێنا بكاتەوەو بناڵێنێت !..\nعبدالستار، سۆرانی مامە حەمە، سەردەشت عوسمان، كاوە گەرمیانی و، هەموو ئەوانەی ڕفێندران، هەموو ئەوانەی بێسەرو شوێنكران، هەموو ئەوانەی سنوردارو زیندانی و غەڕامەو ئازار دران، ئامانجی وەها بێباكییەك بوون بەرامبەر بەكەوڵكردنی یەكترو ساغكردنەوەی ململانێكانی نێوان حزب و هێزو لایەنە سیاسیەكانی ئەم وڵاتە، نەك قوربانی ڕوانگەو هزرو كاریگەری پێگەو توانستەكانی پیشەگەرییان .\nئەمە لەكاتێكدایە، هەر یەك لەحزب و هێزو لایەنە سیاسیەكانی كوردستان، لەوپەڕی ڕاستیانەوە تا ئەوپەڕی چەپ، ڕۆژانە تەبلیغاتی ئەوە دەكەن، مافێكی بنەڕەتی مرۆیی و سروشتیە، هەر مرۆڤێك بییەوێ بەپێی خودی باوەڕەكانی خۆی، ژیانبكاو ئەزموون بكات، بەدڵنیاییەوە، سەپاندنی هیچ شێك بەشێك نییە لەماف و ئەرك، بەڵكو ئەوە ویستی ئازادە بەرەو كەمالیەتمان دەبات، نەك ترس و تۆقاندن و تیرۆرو بڵاوپێكردنی هزری گەوجاندن و، دیماگۆجییەت.\nبەڵام ئەوەتا لەسایەی ئەم ڕەوشە بێباكییە تەژی لەغەوشەی تەواوی ئەم حزب و هێزو لایەنە سیاسیانەدا، دەیانساڵە بەدەیان نووسەرو بەدەیان ڕۆژنامەوان و بەدەیان خەڵكانی خاوەن نەخش، دەترسێندرێن، زیندانی و بێسەرو شوێن و تیرۆر دەكرێن، بەتەنها لەپێناو بەلادابردنی ململانێ حزبییەكانی نێوانیان، ئەوەتا دەیانكەنە ئامانج، سەرئەنجامیش زەرەرمەندە یەكەمەكە بەتەنها هەر بەقوربانیكراوەكەو، قوربانیدەرەكەی لێكەوتووەتەوەو لێدەكەوێتەوە.\nبۆچی؟، چونكە دروست دۆسییەی بەقوربانیكراوەكە، بەحزبی و بەسیاسی كراوەو، دەكرێت، هەرگیز دەرفەتی ئەوە لەبەردەمی دۆسیەكاندا ناهێڵنەوە، تا ڕەوتە ئاسایی و یاساییەكەی خۆی بگرێت. لەبە ئەوە ئەگەر خانەوادەو خەڵكانی مەدەنی و ئازادیخوازانی ئەم وڵاتە، وەك ئەوەی پێویستە نەیەنە سەر هەست جوڵاندنی خەڵك، تا بەر بەوەها هەمەكییەت و بێباكییەك بگرن، ئەوە بەدڵنیاییەوە، دۆسیەی ڕۆژنامەوانە تیرۆركراوو جوانمەرگكراوەكەی گەرمیانیش"كاوە گەرمیانی" بەهەمان ئەو دەردەی ئەوانی دی دەبردرێت. چونكە بەتەجروبە دەركەوتووە، بەسیاسیكردنی دۆسییەی ڕۆژنامەوانە زوڵملێكراوەكانی رابردو، دواینجار هێندەی دۆسییەكانی ئەوانی دیزە بەدەر خۆنەكرد، ئەوەندە نەیتوانی بیانگەیەنەتە ئەنجام و ساغكردنەوە.\nبەڵایە سەدای دەنگ، كوشندەیە ناونیشان، بێئەوەی بەخۆتبزانی، بێباكی دەتكاتە ئامانجی بەلادابرنی ململانێیە حزبییەكان، لێرە وایە، ناونیشانێك دەپوكێننەوە تا بێناوێك شكۆفە بكات، سەدایەك دەبێ بخنكێت تا نەشازێك ببێت بەجێگرەوە، لەبەر ئەوە، بەحزب و سیاسیكردنی هەر دۆسییەكی وەها، جا لەلایەن هەر حزب و هێزو لایەنێكی سیاسییەوە بێ، تەنها لەپێناو بەدیهێنانی ئامانجێكی دیاریكراودایەو، بەر لەهەر شتێك دەچێتە خانەی تیرۆركردنی حەقیقەتەوە.\nسەرنجبدەن، ئەم هەموو كوشتارەی بەناوی " ئازادی، شەرەف، پارە " لەم وڵاتەدا خەریكە دەبێ بەدیاردەیەكی بەرپێنەگیراو، ئەرێ ئایا نیشانەی ئەوەیە ئەم میللەتە لەبنەمادا ئەوەندە بەر بادو بەربەری و ماددییە؟، ئەرێ ئایا وەها كوشتارگەیەك دەرئەنجامی نائاگامەندی و نالێبوردەیی و ناشكۆمەندی ئەم میللەتەیە؟، یان لەبنەمادا، دەرهاویشتەی سەرئەنجامی مفرەداتی فورسەتبازی ئۆینبازە بێباكەكانی ئەم وڵاتەیە وایكردوە خەڵك ناچار بەشێوە ڕەفتارێك بكرێ، ئەسڵەن خۆی هەڵینەبژاردوەو، ڕەنگكراوە، میڵتۆن دەڵێت" ئازادی باشترین قوتابخانەی فەزیلەتە." بەڵام فەزیلەت تەنها كاتێك ڕاست و چاكە ئەگەر ئازادانە هەڵبژێردرابێت، ئەگەر لەدەرەوەی ویستەكانی خۆی، ڕەنگنەكرابێت.\nحزب لەدەرەوەی پڕۆگرامە فەرمییە ڕاگەیەندراوەكەی خۆی، ئەگەر وەك تاكتیكێكی ئانی یا ستراتیژیش بێت، مافی ئەوەی نییە چیپێخۆش بێت ئەوە بكات، هەروەك ئەوەی ئەمە سەبارەت بەحكومەتیش هەر ڕاستە، ئەویش ئازاد نییە لەدەرەوەی سیستەمی بڕیارلێدراوی حكومڕانێتیدا، چیپێخۆش بێت ئەوە بكات، تەنانەت ئەگەر ئەو شتە ببێتە مایەی هێنانە ئاراوەی هەبوونێكی شایستەتریش، ئەگەر بەر لەوە هەم پڕۆگرامە حزبییەكەو هەم دەستورە حكومڕانێتیەكەیش پێویستییان بەهەموواركردنەوەو، گونجاندنەوەی هەبێ، ئەوە دواینجار رێسایەك هەیە، ڕێسای سروشت، ئەو وەك حوكمێكی هەتاهەتایی بۆ هەموو مرۆڤەكان و، یاسادانەران و هەروەها ئەوانی دیكەش دەمێنێتەوە، بەڵام لەكوردستاندا، جگە لەوەی دەستورێكی پەسندكراو نییە، حزب هەیە واتێدەگا، ئەوەی هەیە خۆرسكانە لەژێر دەسەڵاتی ئەودایەو، هەر جۆرە لادانێكیش لەبری ماف، بەدەرچوون لەپرەنسیپە جێگرەكانی خۆی دەبینێت، هەیشە هەر بوارو هەنگاوێك بەئاڕاستەی تەنانەت گەشەكردنیشدا، بكەوێتە دەرەوەی سەرچاوە جێگرەوەكانی پاكێجەكەی خۆی، ڕەتیدەكاتەوە، بەڵام ئەگەر بشلوێت بۆی، بەر لەهەر شتێك لەداگیركردنی ماڵەكانی خوداو، خوێندنگەو، خانەی خانەوادەكانەو، یاریگەو مەلەوانگەكانەوە دەستپێدەكات.\nماوەتەوە بگوترێت، ئێستا پەلاماردانی " ی.ن.ك " و، بەرگرتن بەپەرلەمانتارەكانی، دەچنە خانەی وەها بێباكیەتێكەوە، لەكاتێكدا، زەرەرمەندی یەكەم لەتیرۆركردنی شەهید كاوە گەرمیانی، بەر لەخانەوادەكەی و بەر لەهەر شتێك، خودی یەكێتێی نیشتیمانی كوردستانەو بەر لەهەر لایەن و حزبێكیش دەبێ "ی.ن.ك" ئەم دۆسییە بەهاوكاری دامەزراوە ئەمنییەكان و خەڵكانی تری ئازادیخواز، ساغبكاتەوەو، وابكا حكومەت بەبێ سڵەمینەوە ئەنجامەكانی بخاتە بەردەم میدیاو خەڵك، ئیدی موزایەدەی هەر هێزو لایەنێك، هات و هاواری هەر تاك و گروپ و كۆمەڵێك، لەدەرەوەی ئەم لۆژیكە، بۆ تیرۆركردنی ڕاستیەكانە، بۆ ئەوەیە ئەم دۆسییەیەیش وەك دەیەها دۆسییەی تری هاوشێووە، دواینجار نەگاتە دوا وێستگەو هەنگاوەكانی ساغكردنەوە.


سوننه‌كانى كه‌ركوك هه‌ریه‌ك له ئاوازێك ده‌خوێنن |\nHome ڕاپۆرت سوننه‌كانى كه‌ركوك هه‌ریه‌ك له ئاوازێك ده‌خوێنن\non: كانونی دووه‌م 19, 2017 In: ڕاپۆرت, سەرەکی\nداگیركردنی ناوچه‌كانیان له لایەن داعشه‌وه ناكۆكییه‌كانیانی قووڵتر كردووەته‌وه\nئاژانس – عیماد جه‌باری\nكۆنتڕۆڵكردنى ناوچه زۆرینه عه‌ره‌به سوننه‌كانى باشوور و ڕۆژئاوای كه‌ركوك له لایه‌ن داعشه‌وه درزێكى ترى خسته نێو ئه‌و پێكهاته‌یه‌ى شاره‌كه‌وه كه ئێستا به‌سه‌ر چه‌ندین ئاڕاسته‌ى جیاوازدا دابه‌ش بوون.\nچاره‌نووسی قه‌زاى حه‌ویجه و ده‌وروبه‌ری كه ئێستا به ده‌ست داعشه‌وه‌یه زۆر هاوكێشه‌ى سیاسی له نێوان عه‌ره‌به سوننه‌كاندا یه‌كلایی ده‌كاته‌وه.\nكه‌سایه‌تییه سیاسییه‌كانى عه‌ره‌بى سوننه له ئه‌نجوومه‌نى پارێزگاى كه‌ركوك مانه‌وه‌ی حه‌ویجه به داگیركراوی به خاڵی هه‌ره سه‌ره‌كیی لاوازبوونی خۆیان ده‌زانن، به‌و پێیەی قورسایی پێكهاته‌كه له‌و ناوچه‌یه‌دایه نه‌وه‌ك سه‌نته‌ری كه‌ركوك.\nقه‌زای حه‌ویجه له ڕووی ئیدارییه‌وه سه‌ر به پارێزگای كه‌ركوكه‌و له چوار ناحیه پێك دێت (ڕیاز، عه‌باسی، زاب و ڕه‌شاد)، به پێی ئاماره ناڕه‌سمییه‌كان ژماره‌ی دانیشتووانه‌كه‌ی به نزیكه‌ی 300 هه‌زار كه‌سه كه سه‌رجه‌میان عه‌ره‌بی سوننه‌ن، كه ده‌کاته نزیكه‌ى چاره‌كێكی ژماره‌ی دانیشتووانی كه‌ركوك، به‌راورد به سه‌نته‌ری كه‌ركوكیش ژماره‌یه‌كی كه‌م عه‌ره‌ب نیشته‌جێن و زۆربه‌شیان عه‌ره‌بی شیعه‌مه‌زهه‌بن و له سه‌رده‌می ڕژێمی به‌عسدا له پارێزگاكانی باشووری عێراقه‌وه بۆ شاره‌كه هاورده كراون.\nئیسماعیل حه‌دیدی جێگری ئه‌نجوومه‌نی عه‌ره‌بی له كه‌ركوك به״ئاژانس״ی وت: ״داعش به داگیركردنی ناوچه سوننه‌نشینه‌كان و كوشتن و ئاواره‌كردن و په‌رته‌وازه‌كردنیان دۆخی عه‌ره‌بی سوننه‌ی له كه‌ركوكدا قورس كرد، عه‌ره‌بی سوننه هیچ جوگرافیایه‌كی له ناوچه‌كه‌دا نه‌ماوه״.\nئیسماعیل حه‌دیدی وتیشی: ״له دوای ئه‌و قه‌یران و كێشانه‌ی پیایدا تێپه‌ڕین، ده‌مانه‌وێت له‌ژێر ناوی ئه‌نجوومه‌نی عه‌ره‌بیدا یه‌ك بگرین و ڕووبه‌ڕووی دۆخی دوای داعش ببینه‌وه״.\nهه‌ر یه‌كه له حزب و لایه‌نه‌كانی به‌ره‌ى حیوار، لیستى عه‌ره‌بییه، حه‌ق، گرووپى خه‌نجه‌ر، ئیسلامییه‌كانی سه‌ر به سه‌لیم جبووری سه‌رۆكى په‌رله‌مان و كه‌سایه‌تی و سه‌رۆك هۆزه‌كان له‌ژێر ناوی ئه‌نجوومه‌نی عه‌ره‌بی له كه‌ركوك یه‌كیان گرتووه و درووشمیان ״پاراستنی به‌رژه‌وه‌ندی و كۆده‌نگی و یه‌كوتاریی عه‌ره‌بی سوننه‌یه״.\nبه‌ڵام ئه‌و كۆبوونه‌وه‌یه هێنده تۆكمه نییه وه‌ك ئه‌وه‌ى له درووشمه‌كاندا هاتووه و ناكۆكیى زۆر له نێوانیاندا هه‌یه، ئه‌وه جگه له‌وه‌ى به‌شێك له عه‌ره‌بە سوننه‌كان هیچكام له به‌شدارانى ئه‌و ئه‌نجوومه‌نه به نوێنه‌رى خۆیان نازانن.\nحه‌دیدی ده‌ڵێت: ״ناتوانن بڵێن نوێنه‌رایه‌تیی ته‌واوی عه‌ره‌بی سوننه‌ی شاره‌كه ده‌كه‌ین چونكه به‌شێك له عه‌ره‌به‌كان به هۆی هه‌ستیاریی دۆخه‌كه‌وه ته‌نیا ته‌ماشاكه‌رن و له چاوه‌ڕوانیی یه‌كلاییكردنه‌وه‌ی دۆخه‌كه‌دان״.\nپه‌رته‌وازه‌بوونی عه‌ره‌بی سوننه‌ی كه‌ركوك له سه‌روبه‌ندی مانگرتنه‌كانی ساڵی 2014ی حه‌ویجه به زه‌قی ده‌ركه‌وت كاتێك به‌شێكیان پشتگیریی خۆیان بۆ مانگرتووان ڕانه‌گه‌یاند و به‌شێکى تریشیان پشتیان تێ كردن و به دۆستی شیعه له قه‌ڵه‌م دران.\nئه‌نجوومه‌نی سیاسیی عه‌ره‌بی كه تاوه‌كو سه‌رهه‌ڵدانی داعش به‌هێزترین ده‌نگی عه‌ره‌بی سوننه بوون له كه‌ركوك، به‌ڵام له دوای داگیركردنی ناوچه‌كانی باشوور و ڕۆژئاوای شاره‌كه ئه‌نجوومه‌نه‌كه هه‌ڵوه‌شایه‌وه و عه‌بدولڕه‌حمان مونشد عاسی سه‌رۆكی ئه‌نجوومه‌نه‌كه‌ش به‌ره‌و ئه‌نقه‌ره هه‌ڵات.\nله ئێستاشدا وێڕای په‌رته‌وازه‌بوونیان، هیچ جموجۆڵێكی سیاسییشیان نابینرێت.\nجێگری سه‌رۆكى ئه‌نجوومه‌نی عه‌ره‌بی له كه‌ركوك ناكۆكییه‌كانیان ناشارێته‌وه و ده‌ڵێت: ״عه‌ره‌به سوننه‌كان به‌سه‌ر به‌ره‌ی كورد و توركیا و شیعه‌ی ده‌سه‌ڵاتدا دابه‌ش بوون״.\nبه‌شێك له عه‌رەبه سوننه‌كانى كه‌ركوك ڕه‌شبینترن له هاونه‌ته‌وه‌كانیان و پێیان وایه كێشه‌كانیان ئه‌وه‌نده گه‌وره‌یه ڕزگاركردنه‌وه‌ى حه‌ویجه‌ش ئه‌و په‌رته‌وازه‌ییه چاره‌سه‌ر ناكات.\nئه‌حمه‌د حه‌مید عوبێدی هه‌ماهه‌نگكاری لیقای عه‌ره‌بی له كه‌ركوك (له هه‌شت لایه‌نى عه‌ره‌بی سوننه پێك دێت) به״ئاژانس״ی ڕاگه‌یاند: ״ئه‌و سه‌رۆك هۆز و كه‌سایه‌تییه عه‌شایه‌رانه‌ی عه‌ره‌بی سوننه‌ی كه‌ركوكیان به‌م دۆخه گه‌یاند، ئه‌مڕۆ جارێكی تر به هێزی چه‌كدارییه‌وه گه‌ڕاونه‌ته‌وه ناوچه‌كه و ده‌یانه‌وێت ببنه‌وه به كاره‌كته‌ری سه‌ره‌كی له دوای ئازادكردنه‌وه‌ی حه‌ویجه، ئه‌مه‌ش ئه‌وه‌نده‌ی دیكه قوڕه‌كه خه‌ستتر ده‌كاته‌وه״.\nعوبێدی به‌بێ ناوهێنانی هیچ كه‌سێك هێرشی كرده سه‌ر سه‌رجه‌م سه‌رۆك هۆزه‌كانی باشوور و ڕۆژئاوای پارێزگاكه، وتی: ״ئه‌وان سوار پشتی شه‌پۆله‌كه بووبوون، كه‌چی نه‌یانتوانی بۆ چركه‌یه‌كیش به‌رگری له ناوچه‌كانیان بكه‌ن و بۆ داعشیان به‌جێ هێشت״.\nوتیشی: ״ئه‌گه‌ر خه‌ڵكی حه‌ویجه بیانه‌وێت ناوچه‌كه‌یان به‌ره‌و باشتر بڕوات ئه‌وه دەبێت بیر له دامه‌زراندنی حزبی نوێی عه‌لمانی و لیبراڵی ده‌كه‌نه‌وه و چاكسازییش به حزبی ئایینی و نه‌ته‌وه‌یی ناكرێت.״\nله ئێستادا پێكهاته‌ی عه‌ره‌بی سوننه 6 كورسیی له ئه‌نجوومه‌نی پارێزگای كه‌ركوك و 2 په‌رله‌مانتاریشی له به‌غدایه، به‌ڵام به وته‌ی عوبێدی په‌رله‌مانتاره‌كان ئاگایان له خه‌ڵكی پارێزگاكه‌یان نه‌ماوه.\nشه‌ماڵ ده‌لۆیی شاره‌زا له كاروباری عه‌ره‌بی سوننه به״ئاژانس״ی ڕاگه‌یاند: ״عه‌ره‌بی سوننه هیچ ڕۆڵ و كاریگه‌رییه‌كی له كه‌ركوك نه‌ماوه و په‌رته‌وازه بوون، ئه‌وه‌ش بۆ داگیركردنی ناوچه‌كانیان ده‌گه‌ڕێته‌وه له لایه‌ن داعشه‌وه״.\nوتیشی: ״له دوای ده‌ستبه‌سه‌رداگرتنی حه‌ویجه له لایه‌ن داعشه‌وه سه‌ركرده‌كانی سوننه دابه‌ش بوون به‌سه‌ر سلێمانی و هه‌ولێر و ئوردون و توركیادا و هیچ په‌یوه‌ندییه‌ك له نێوان ئه‌م سه‌ركردانه و پێگه جه‌ماوه‌رییەكه‌یان نه‌ماوه״.\nبه بڕوای ئه‌و چاودێره، له دوای ئازادكردنی حه‌ویجه و نه‌مانی داعشەوە قسه‌كردن له‌سه‌ر ڕۆڵی عه‌ره‌بی سوننه له كه‌ركوكدا ڕونتر ده‌بێت، به‌و پێیەی سه‌ركرده‌ی نوێ و ده‌نگی جیاواز كه پێشووتر نه‌ناسراوه ده‌رده‌كه‌وێت و ده‌شڵێت: ״كه‌ركوك له‌ژێر ده‌سه‌ڵاتی پێشمه‌رگه‌دایه و خه‌نده‌قه‌كانیش باشترین نموونه‌یه كه باشوور و ڕۆژئاوای پارێزگاكه‌ی ده‌ستنیشان كردووه و دیفاكتۆیه‌كی درووست كردووه و بووه‌ته سه‌رچاوه‌ی به‌هێزی كورد و ده‌بێت هیچ مساوه‌مه‌یه‌كی له‌سه‌ر نه‌كرێت، ئه‌وكاتیش عه‌ره‌بی سوننه ناچار ده‌بێت به شێوازێكى نوێوه مامه‌ڵه له‌گه‌ڵ كورددا بكات״.\nئیلهام ئەحمەد: ڕوسیا نێوەندگیریی كورد و ڕژێمی سوریا دەكات\nتوركیا ڕێگری لە بەشداریی پەیەدە دەكات لە كۆنگرەی ئاستانە\nوته‌بێژی وه‌زاره‌تی به‌رگریی عێراق بۆ ئاژانس: لیژنه‌یه‌ك وردبینی له دابه‌شكردنی مووچه‌ی پێشمه‌رگه‌دا ده‌كات\nئیمان وه‌ك پڕۆگرامێك بۆ ژیانسازیى\nلیدیا شێخ: ״دڵ״ جوانترین وشەی کوردییە بە لامەوە\nدیدی بۆ ئاژانس: لە کوردستان قسەی خراپیان زۆر بۆ درووست کردم\nهه‌ڵبژاردن و پاشه‌كشه‌ى دیموكراسى


سوره‌یا فه‌لاح ده‌ڵێت له هه‌وڵی زانیاری کۆکردنه‌وه‌ی سه‌باره‌ت به ئاستی گیراوانی سیاسی کورد و ئێرا\nکۆمه‌ڵه‌ی به‌رگریکردن له مافه‌کانی مرۆڤ بو باشوری کالیفۆرنیا که زانیاری سه‌باره‌ت به ئاستی پـێشێلکردنی مافه‌کانی مرۆڤ به گشتی له ئێران و به تایبه‌تی له کوردستانی ئێرانێ دابین ده‌کات له مێزگردێکی ڕۆژی یه‌کشه‌ممه له ژێر سه‌ردێڕی "به‌ربه‌سته‌کان و هه‌ڵه‌کان" پـێشێلکردنی مافه‌کانی مرۆڤ له ئێران و کوردستان هێنایه گۆڕ.\nئازاد مورادیان له باره‌ی ڕه‌خنه‌کانی حوسێن موسه‌وی له ئه‌حمه‌دینه‌ژاد و به‌لگه‌کانی ویکیلیکسه‌وه\nدکتۆر ئازاد مورادیان: ده‌بێت کۆماری ئیسلامی ئێران بخرێته ژێر چاودێری نێونه‌ته‌وه‌یی\nهه‌ینی, 13 ی مانگی هه‌شت 2010\nفه‌ره‌تر له 60 له چالاکانی سڤیل و رامیاری و ڕۆژنامه‌نووسان له هاووڵاتیان داوا ده‌که‌ن به هانایانه‌وه بێن بۆ یارمه‌تیدان له کوژانه‌وه‌ی ئاگره‌کانی دارستانه‌کانی کوردستان و هه‌روه‌ها بێزاری ده‌ڕبڕین به‌رامبه‌ر به که‌مته‌رخه‌می ده‌و‌ڵه‌تی ئێران به‌رامبه‌ر به‌و کاره‌ساته ژینگه‌ییه.\nدکتۆر ئازاد مورادیان سه‌رۆکی کۆمیته‌ی کورده‌کانی دانیشتوی ئه‌مریکا بۆ مافه‌کانی مرۆڤ و دیموکراسی له ئێران، له هه‌ڤپه‌یڤینێکدا له‌گه‌ڵ به‌شی کوردی ده‌نگی ئه‌مریکا ده‌ڵێت ئه‌وه یه‌کێک له‌و شتانه‌یه که ئه‌و چالاکوانانه ده‌بێت که‌یسه‌که نه هه‌ر له ناو ئێراندا ئێمه بتوانین چاره‌سه‌ری بکه‌ین به‌ڵکو ده‌بێت له‌گه‌ڵ به‌شی سیستمی چاودێری زه‌وی نه‌ته‌وه یه‌کگرتووه‌کان که کاری چاودێری ئه‌و جۆره شتانه‌یه هه‌وڵ بده‌ین، به‌ڵام به داخه‌وه که‌سمان نه‌بووه له‌گه‌ڵ ئه‌م ڕێکخراوانه‌دا له په‌یوه‌ندیدا بێت بۆ ئه‌وه‌ی ئێران بخاته ژێر چاودێریه‌وه.\nڕاپـۆرتێـک سه‌باره‌ت به یه‌که‌م ڕۆژی فیسـتیڤاڵی به‌درخان له واشنتن\nچوارشه‌ممه, 30 ی مانگی شه‌ش 2010\nله لایه‌ن Balen Salih\nڕۆژی سێشه‌ممه ڕێـکه‌وتی 29 ی مانگی شه‌ش، حه‌وته‌مین فیسـتیڤاڵی به‌درخان له واشـنتنی پایته‌ختی وڵاته یه‌کگرتووه‌کانی ئه‌مه‌ریکا ده‌سـتیپـێـکرد. ئه‌م فیسـتڤاڵه که دوو ڕۆژ ده‌خایه‌نێت له لایه‌ن نوێنه‌رایه‌تی حکومه‌تی هه‌رێمی کوردسـتانه‌وه میوانداری ده‌کرێت.\nصفحه 7 - 12 از 34


لە بازگەکانی هەولێر گومرگی چیمەنتۆی سلێمانی دەکرێت - پرس میدیا\nHome ئابووری سڵایدشۆو کوردستان گرنگ لە بازگەکانی هەولێر گومرگی چیمەنتۆی سلێمانی دەکرێت\nلە بازگەکانی هەولێر گومرگی چیمەنتۆی سلێمانی دەکرێت\nپرس میدیا 9/01/2020 11:16:00 am ئابووری, سڵایدشۆو, کوردستان, گرنگ,\nهەر شۆفێرێكی بارهەڵگری چیمەنتۆ لە سلێمانیەوە بچێتە هەولێر (30 هەزار) دیناری لێوەردەگیرێت\nئەو شۆفێرانەی كە باری چیمەنتۆیان پێیەو رۆژانە لە كارگەكانی سلێمانیەوە چیمەنتۆ باردەكەن و بە رێگای كەركوكدا دەچنە هەولێر لە بازگەی شێراوی سەربە حكومەتی هەرێم بۆ هەر بارێكی چیمەنتۆ (30 هەزار) دیناریان لێوەردەگیرێت، لە كاتێكدا لە بە بازگەكانی حكومەتی عێراقیشدا تێپەڕ دەبن و هیچ بڕە پارەیەكیان لێوەرناگیرێت.\nیەكێك لەو شۆفێرانەی لە سلێمانیەوە چیمەنتۆ دەگوازێتەوە بۆ هەولێر رایگەیاندووە، ئەوان رۆژانە چیمەنتۆ لە كارگەكانی سلێمانیەوە بار دەكەن و بە رێگای كەركوكدا دەچنە هەولێر بۆ هەر بارێك ( 30 هەزار) دیناریان لێوەردەگیرێت لە بازگەی شێراوە.\nئەو شۆفێرە وتوویەتی بەڵاملە بازگەكانی حكومەتی عێراق هیچ بڕە پارەیەكیان لێوەرناگیرێت، هەروەها بسی لەوەکردووە کە مانگانە زیاتر لە (500 هەزار) دینار دەدەات لە كاتێكدا لە سلێمانیەوە بار دەكات و دەیباتە هەولێر.\nئەو شۆفێرە ئاماژەی بەوەشكردوو ئەو بڕە پارەیە لەو شۆفێرانە وەرناگرن كە چیمەنتۆی كارگەی قەرەچۆغ باردەكەن و دەیبەنە هەولێر ئەوان بەخشراون لەوەرگرتنی ئەو بڕە پارەیە چونكە سەربەخۆیانە.\nتاگەکان # ئابووری # سڵایدشۆو # کوردستان # گرنگ\nBy پرس میدیا at 9/01/2020 11:16:00 am\nLabels: ئابووری, سڵایدشۆو, کوردستان, گرنگ\nئابووری سڵایدشۆو کوردستان گرنگ


شێواندنی گۆڕی مارف ئاغایی‌و قینی ڕه‌ش! – Denegkan\nشێواندنی گۆڕی مارف ئاغایی‌و قینی ڕه‌ش!\nره‌حیم ره‌شیدی _ پاریس…..\nهه‌ر گه‌ل‌و نه‌ته‌وه‌یه‌ک که سه‌رقاڵی خه‌بات‌و به‌ربه‌ره‌کانێ‌یه بۆ ده‌سته‌به‌ر کردنی ئازادی‌و گه‌یشتن به مافی ڕه‌وا، له لایه‌ن نه‌یارانی خۆیه‌وه ده‌که‌وێته به‌ر پرۆسه‌ی چڕوپری تواندنه‌وه‌و له نێو بردن، له‌م سۆنگه‌یه‌وه زۆر به‌رچاو ڕوونانه حه‌ولی له نێو بردنی هه‌موو ڕه‌هه‌نده‌کانی ئه‌ده‌بی ئه‌و گه‌له ده‌درێ‌و له دووتوێی ئه‌م ڕه‌وته‌دا، دوژمن هه‌موو توانای خۆی بۆ شێواندنی زمان‌و وشه‌ی نه‌ته‌وه‌ی بن ده‌ست له‌کار ده‌کات.\nئه‌گه‌ر بێتوو ڕه‌وتی سڕینه‌وه به هۆی خه‌بات‌و به‌ربه‌ره‌کانێ‌و شێلگیر بوونی پێنووسه ده‌روه‌سته‌کان سه‌رنه‌گرێ، به‌ره‌ی دوژمن بیر له‌وه ده‌کاته‌وه له بازنه‌ی ئه‌ده‌ب‌دا، داهێنان‌و ئه‌ده‌بیاتێکی ناڕه‌سه‌ن‌و ده‌سته‌مۆ بێته کایه‌وه، به هه‌موو رێگایه‌ک، به تایبه‌ت له رێگای قه‌ڵه‌مه فرۆشراوه‌کانه‌وه بۆ به ئاکام گه‌یاندنی وه‌ها پرۆژه‌یه‌ک، سه‌رجه‌م وزه‌و توانای خۆی وه‌گڕ ده‌خات.\nبه‌له‌به‌ر چاوگرتنی ئه‌م راستییه، بۆ نه‌ته‌وه‌ی خه‌باتگێڕی کورد، که به درێژایی مێژوو له لایه‌ن نه‌یاره‌کانییه‌وه حه‌ولی تێکشکان‌و چۆکدادنی دراوه، دژبه‌رانی ڕه‌نگاوڕه‌نگی ئه‌م نه‌ته‌وه‌یه، وه‌کوو گورگ له پێستی مه‌ڕدا، کاریان بۆ ئه‌وه کردوه له هه‌ناوی ڕووداوه‌کان‌دا، زۆرترین ده‌ستمایه بۆ له نێوبردن، یان لانی که‌م شێواندن‌و بێ بایه‌خ کردنی ئه‌ده‌بیات به هه‌موو لق‌و پۆیه‌کانیه‌وه ته‌رخان بکه‌ن‌و ده‌یکه‌ن.\nهه‌ر ئه‌مه‌ش ئه‌دیبان‌و نووسه‌رانی ده‌روه‌ست‌و خه‌باتگێر، ئه‌وانه‌ی ده‌یان هه‌وێت له تاریکسانی ئه‌نگوسته چاودا، به هه‌ڵکردنی مۆمی وشه، داهێنانی نه‌ته‌وه‌یی‌و نیشتمانی، به رێگا ئاسته‌مه‌کانی شه‌وه‌زنگ‌دا تێپه‌ڕن، له لای ڕۆڵه نیشتمان په‌روه‌ره‌کانی نه‌ته‌وه‌ی خۆیان ده‌بنه خاوه‌ن قه‌درو قیمه‌ت‌و به چاوی ڕێزو ئه‌مگداریه‌وه لێیان ده‌ڕواندرێ، به‌رهه‌مه‌کانیان وه‌کوو سه‌رچاوه‌و ده‌سکه‌وتێکی گه‌وره‌ی مه‌عنه‌وه‌ی چاوی لێده‌کرێ‌و بایه‌خی بۆ داده‌ندرێ.\nله که‌س شاراوه نیه، له لایه‌کی دیکه‌وه ئه‌م جۆره مرۆڤه خۆشه‌ویت‌و خامه ڕه‌نگینانه، له لای دوژمنانی ئازادی‌و تاریک په‌رستانی سه‌رده‌مه‌وه، که به‌رده‌وام له رووناکایی ده‌ترسن، به هه‌موو جۆرێک حه‌ول ده‌ده‌ن، هه‌موو ئه‌وانه‌ی به تیشکی دره‌وشاوه‌ی ئه‌ده‌ب، به چه‌کی کارای زانست، دڕ به شه‌وه‌زه‌نگ ده‌ده‌ن، که‌سایه‌تیان خه‌وشدار بکه‌ن‌و بۆ ئه‌وه‌ی باندۆری خامه‌کانیان هه‌رچی زۆرتر که‌مره‌نگ بکه‌نه‌وه.\nتاکوو کاتێ ئه‌و جوامێرانه زیندوون، نه‌یارانی شادی‌و پێشکه‌وتن‌و جوانی، دوژمنانی سوێندخواردوی زانست‌و پێشکه‌وتن خوازی، به‌هه‌ر شێوازێک بۆیان بلوێ؛ له ته‌قه‌لای ئه‌وه‌دان که‌سایه‌تی ئه‌و مرۆڤه به به‌رهه‌مانه سووک بکه‌ن، تاکوو له‌و ریگاوه ژه‌هری تۆڵه‌ی پڕ له قینی خۆیان برێژن، بۆ ئه‌وه‌ی هه‌ر هیچ نه‌بێ، نه‌ختاڵێک له کاریگه‌ر‌ی به‌رهه‌می ئه‌وان که وشیاری‌و چاوکراوه‌یی‌و هه‌ڵسه‌نگاندنی دروست‌و شایی به‌خۆبوونی نه‌ته‌وه‌یی لێده‌که‌وێته‌وه، که‌م بکه‌نه‌وه.\nبه خه‌یاڵی خاوی خۆیان، ئه‌مه‌ش ده‌بێته هۆیه‌ک بۆ ئه‌وه‌ی خه‌ڵک به هه‌رێمی تاریکی‌دا هه‌نگاو بنێ‌و بیر له شکانی شولی قه‌فه‌س نه‌که‌نه‌وه.\nهه‌وڵی ورد کردنی که‌سایه‌تی نووسه‌ران‌و ڕۆشبیران‌و سازکردنی قاوو ده‌نگۆی نه‌شیاو له باره‌یانه‌وه، بۆ ئه‌وه‌ی ئاوێنه‌ی که‌سایه‌تی رووناکبیری‌و کۆمه‌ڵایه‌تیان چڕژی تێکه‌وێ، باشترین به‌ڵگه‌ی سه‌لمێنه‌ری ئه‌و راستییه.\nنه‌ته‌وه‌ی ماف خوازی کورد، له ڕه‌وتی خه‌باتی ڕه‌وای خۆی‌دا، بۆ گه‌یشتن به ئازادی‌و پێکهێنانی ده‌سه‌ڵاتێکی دێمۆکراتیک، له به‌ستێنی ئه‌ده‌ب‌دا زۆر مرۆڤی ده‌گمه‌ن‌و شایانی په‌روه‌رده کردوون.\nبێ گومان هه‌وڵ‌و تێکۆشانی ئه‌و جۆره که‌سانه، لای کۆمه‌ڵانی خه‌ڵک به گشتیی، رووناکبیران‌و سیاسه‌ت زانه‌کان به تایبه‌تی، قه‌ت له‌بیر ناکرێ.\nیه‌کێک له‌و مرۆڤانه، به‌داخه‌وه مه‌رگ مه‌ودای پێ نه‌دا زۆرتر بژی، بۆ ئه‌وه‌ی زیاتر خزمه‌تی بره‌و پێدان به ئه‌ده‌بیاتی نه‌ته‌وه‌که‌ی بکا، شاعیر، وه‌رگێڕو چیرۆک نووسی رۆژهه‌ڵاتی کوردستان، مارف ئاغایی بوو.\nمارف ئاغایی، له هه‌لومه‌رجێک‌دا پێنووسی ده‌وڵه‌مه‌ندو به‌پێزی، وشه‌ی پاراوو ڕه‌سه‌نی کوردی لێ ده‌باری، دوژمن حه‌ولی ده‌دا له رێگای قه‌ڵه‌مه ده‌سته‌مۆکانه‌وه ئه‌ده‌بیاتێکی سه‌قه‌ت به‌سه‌ر هه‌موو لایه‌ک‌دا بسه‌پێنێ‌و له‌م رێگایه‌وه ئه‌و بانگه‌وازه گاڵته جاره بدات، زمانی کوردی زاراوه‌یه‌و لقی زمانێکی دیکه‌یه.\nزمانێک، هه‌رچه‌ند زۆر به‌ر له‌و ده‌سه‌ڵاته‌و وه‌ها بیرۆکه‌یه‌ک، بوونی سه‌ربه‌خۆی خۆی وه‌کوو هه‌ر زمانێکی ستانداردو سه‌ربه‌خۆ سه‌لماندبوو، ئاشکرایه چڵه‌پۆپه‌ی ئه‌م سه‌لماندنه ریشه‌که‌ی له کۆماری کورستانه‌وه سه‌رچاوه‌ی ده‌گرت.\nبه‌و حاڵه‌ش، سه‌ره‌ڕای ئه‌وه‌ی به‌شی هه‌ره زۆری ئه‌رکی قورس‌و پڕ بایه‌خی پاراستن‌و په‌ره پێدانی زمان‌و گه‌شه‌ی ئه‌ده‌بیاتی کوردی، تاکوو ئه‌مڕۆش هه‌ر له‌سه‌ر شانی شۆڕشگێڕانی نیشتمانه، به‌ڵام رۆڵی مارف ئاغایی‌و هاوپیشه‌کانی له‌و سه‌رده‌مه‌دا، له به‌رانبه‌ر قه‌ڵه‌مه ناشێلگیرو به‌کرێگیراوه‌کان، له بیر ناکرێ‌و شایانی رێزه.\nمارف ئاغایی، رۆژی دووی ڕێبه‌ندانی ساڵی 1343ی هه‌تاوی، له گوندی وه‌زنێ سه‌ربه شارستانی نه‌غه‌ده له دایک بووه. پاش شۆرشی گه‌لانی ئێران به هۆی بارودۆخی ئالۆزی ئه‌و کاتی شاری نه‌غه‌ده، له‌گه‌ڵ بنه‌ماڵه‌که‌ی ده‌چێته شاری شنۆ.\nناوبراو، ساڵی 1364ی هه‌تاوی، پاش دامه‌زرانی ناوه‌ندی فه‌رهه‌نگی سه‌لاحه‌دین ئه‌یوبی‌و وه‌شانی گۆڤاری سر‌وه، ده‌ست به بڵاوکردنه‌وه‌ی به‌رهه‌مه‌کانی ده‌کات، دوایه له سروه‌دا ده‌ست به تێکۆشان ده‌کات‌و ده‌بێته ئه‌ندامی ده‌سته‌ی نووسه‌رانی گۆڤاری ناوبراو، له نێو ئه‌و گۆڤاره‌دا زۆر دڵسوزانه‌و به هه‌ست کردن به به‌رپرسایه‌تی له ئاست نه‌ته‌وه‌که‌ی، سه‌ره‌ڕای هه‌موو کۆسپ‌و ئاسته‌نگه‌کان، کار ده‌کات.\nبه‌داخه‌وه، زستانی ساڵی 1377ی هه‌تاوی، به هۆی ڕووداوی ماشێنه‌وه، له نێوان مه‌هاباد‌و ورمێ‌دا له‌گه‌ڵ جه‌عفه‌ر قازی‌و سه‌رتیپ مه‌نسووری، له کاتی گه‌رانه‌وه له پرسه‌ی مینا خانم قازی، هاوسه‌ری پێشه‌وا قازی، گیانیان له ده‌ست ده‌ده‌ن.\nکاک مار‌ف، به وه‌رگێرانی په‌رتووکی "هه‌ستی ناسیۆنالیستی کورد" له ئینگلیزییه‌وه بۆ کوردی، بڵاوبوونه‌وه‌ی په‌رتووکی شێعری "زه‌وه‌ی سه‌خت‌و ئاسمان دوور"، نیشانی داوه، ئه‌گه‌ر مه‌رگ مه‌ودای دابا، ده‌یتوانی ئه‌ستێره‌یه‌کی هه‌ره دره‌وشاوی ئه‌ده‌بیاتی کوردی بێت، به تایبه‌تی ناوبراو له کاتی ماڵئاوایی له ژیان، ته‌نها 33 ساڵ ته‌مه‌نی هه‌بوو.\nبه‌داخه‌وه له‌م دوایانه‌دا ناحه‌زانی کورد له رۆژهه‌لاتی کوردستان، پاش ئه‌وه‌ی گۆری هونه‌رمه‌ند حه‌سه‌ن زیره‌کیان شێواند، زۆر جاران گۆڕی گه‌وره رێبه‌رانی وه‌کوو پێشه‌وا قازی سه‌رۆک کۆماری کوردستان‌و زۆر نیشتمانپه‌روه‌رو خه‌باتگێڕی دیکه‌یان تێکدا، ئه‌وجار گۆڕی شاعێر مارف ئاغاییان شێواندووه.\nبه‌داخه‌وه لایه‌نه پێوه‌ندیداره‌کانیش مێشێک میوانیان نیه‌و ئه‌م بیرۆکه تا راده‌یه‌کی زۆر، به‌رهه‌می ڕوانینی ئه‌وانه له‌هه‌مبه‌ر کۆمه‌ڵگای کوردستان.\nڕه‌وتی کۆنه‌په‌ره‌ستی‌و ڕه‌ش خوازی له کۆمه‌ڵگای کوردستان، له‌م رێگایه‌وه ترسی هه‌مه لایه‌نه‌ی خۆی به باشی ئاشکار ده‌کات که مرۆڤه باش‌و شوێندانه‌ره‌کان، ئه‌وانه‌ی به کرداری چاک‌و به‌رهه‌می به پێزی نه‌ته‌وه‌یی، خزمه‌تی کۆمه‌ڵگایان کردوه، یادو ناویان لای خه‌ڵکی خه‌باتگێڕی کوردستان به‌رزو به‌رێزه.\nئه‌م دیارده پڕ هیوایه، له لایه‌ک نیشتمانپه‌روه‌رانی دڵخۆش، کۆنه‌په‌رستانی دڵته‌نگ‌و په‌شۆکاو کردووه.\nپه‌شکۆکاوی تاقمی ریش‌و ڕه‌ش، له‌وه‌وه سه‌رچاوه ده‌گرێ، گۆری نیشتمانپه‌روه‌ران ساڵانه مه‌کۆی کۆبوونه‌وه‌ی ئه‌ویندارانی ئازادی خاک‌و وڵاته‌و په‌یامی یه‌کیه‌تیی‌و ته‌بایی‌و هاوخه‌باتی لێده‌وترێته‌وه.\nپه‌یامێک، دڵی دوژمنانی ئه‌م ئاوو خاکه وه‌له‌رزین ده‌خات، هه‌ر بۆیه به شێواندنی گۆری مارفه‌کان، قینی ڕه‌شی خۆیان ده‌رێژن.\nقینێک که له په‌راوێز خرانی بیر دواکه‌وتوویی، شین‌و شه‌پۆڕ به‌رجه‌سته‌و مسۆگه‌ر ده‌کات، له هه‌مان کات‌دا، هه‌وێن‌و هانده‌ری ئێمه بۆ خزمه‌تی زیاتر به دۆزی ڕه‌وای گه‌له‌که‌مانه. هاورێ له‌گه‌ڵ ئه‌مه، ئه‌و هه‌سته خۆشه ده‌خزێته هه‌موو وجودمانه‌وه که که‌سایه‌تییه ده‌ستکرده‌کان ناتوانن‌و نه‌یان توانی‌وه جێگای خه‌باتگێرانی نیشتمانپه‌روه‌ر بگرنه‌وه، هه‌ر بۆیه ئاوا ژانی ئه‌م شکه‌ست‌و لاوازییه‌ی خۆیان که خه‌ڵکی کوردستان ڕووی خۆشیان لێوه‌رگێراون، به شێواندنی گۆڕی ئه‌و خۆشه‌ویستانه ده‌رده‌بڕن.\nبه ئاواتی ئه‌وه‌ی نموونه‌ی وه‌کوو مارف ئاغایی بۆ خزمه‌تی ئه‌ده‌بیاتی کورد، زۆر بن.\nشێعری "بیر"، به‌رهه‌می مارف ئاغایی.\nدارتاش داری قه‌فه‌سێکی داده‌تاشی،\nراوچیه‌ک داوی ده‌ته‌نی،\nبه ده‌م بیری:\nشکانی شولی قه‌فه‌سێک،\nپسانی رایه‌ڵی داوێک،\nگۆری شێوێندراوی شاعێر مارف ئاغایی.\nPrevious دلاوەر قەرەداغى لە تەوەرى نوسین و خوێندنەوەدا\nNext له بیره‌وه‌ری ساڵڕۆژی رۆژنامه نووسی کوردی‌دا، سڵاو له نووسه‌رانی ده‌روه‌ست!